**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Филология, әдебиеттану және әлем тілдері факультеті**

**Мемлекеттік тіл кафедрасы**

|  |  |
| --- | --- |
| **Келісілген:**  Факультет деканы  \_\_\_\_\_\_\_\_\_\_\_\_\_\_ Қ.Әбдезұлы  "28" тамыз 2012 ж. | Университеттің ғылыми-әдістемелік кеңесінде бекітілді Хаттама №\_1\_ «\_29\_»\_08\_ 2012 ж.  Оқу жұмысы жөніндегі проректор  \_\_\_\_\_\_\_\_\_\_\_\_\_\_\_\_\_\_\_ У.С.Әбдібеков  "\_\_29\_\_"\_\_\_08\_\_\_\_ 2012 ж. |

# ПӘННІҢ ОҚУ-ӘДІСТЕМЕЛІК КЕШЕНІ

### Қазақ тілі

Мамандық: Шет тілі:\_екі шет тілі

Оқу түрі: күндізгі

**Алматы, 2012**

#### ПОӘК дайындаған ф.ғ.к. Н.Ж. Егізбаева

ПОӘК Қазақ тілінің типтік оқу бағдарламасы ( ф.ғ.д. А.Б. Салқынбай, ф.ғ.к. С.М. Иманқұлова. «Қазақ тілі», ҚР БжҒМ 14.02.2011 ж. №14 бұйрығымен бекітілген және қолданысқа енгізілген, Алматы, 2012) негізінде әзірленді.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_кафедрасының

мәжілісінде қаралып ұсынылды.

«\_28\_\_ » тамыз 2012 ж., хаттама №\_1\_\_\_

Кафедра меңгерушісі \_\_\_\_\_\_\_\_\_\_\_\_\_\_\_\_\_ Аты-жөні

(қолы)

### Факультеттің әдістемелік (бюро) кеңесінде ұсынылды.

« \_28\_\_ » тамыз 2012 ж., хаттама № \_1\_

Төрағасы (Төрайымы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Аты-жөні

(қолы)

**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Филология факультеті**

**«Шет тілі: екі шет тілі»**

**мамандықтары бойынша**

**білім алушы студенттеріне арналған бағдарлама**

|  |  |
| --- | --- |
|  | Филология факультетініңҒылыми кеңесінде бекітілді №\_1\_\_\_хаттама «28 »\_08\_\_\_2012 ж.  Факультет деканы Қ. Әбдезұлы |
|  |  |
|  |  |

**Негізгі міндетті модуль 1.** 6 кредит.

**СИЛЛАБУС**

**Пән**

**«KAZ 1001» - « Қазақ тілі »** (3 кредит)

**«ENG 1501» «FRE 1501» «GER 1501»- «Шетел тілі »** (3 кредит)

1 курс, о/б, күзгі семестр

Модульдің пәндерін жүргізетін оқытушылар туралы мәлімет:

**« Қазақ тілі » пәні бойынша**

**Егізбаева Назыкен Жәненқызы, ф.ғ.к., доцент**

Телефондары (жұмыс, ұялы байланыс): 377-33-35 (1325) , 87015009304

Кафедра 326

**Модульдің МАЗМҰНЫ:**

**Мақсаты:**.

Қазақстан Республикасының қазіргі таңдағы даму деңгейі, басқа елдермен халықаралық байланысының нығаюы, әлемдік қауымдастықта ықпалының артуы біліктілік деңгейі әлемдік стандарттарға сәйкес келетін, өз елінің тарихи құндылықтары тілі мен тарихына, мәдениетіне құрметпен қарап, ғаламдану үдерісінде мемлекетіміздің жедел дамуына үлес қосатын мамандарды даярлаудың қажеттігін туғызып отыр. Сондықтан мемлекеттік тілді меңгерген білікті мамандарды қалыптастыру, даярлау оқу мазмұнының негізгі міндеті болып табылады.

Бағдарламаның мазмұны тіл үйренушінің қарым-қатынасқа түсу салаларын ескере отырып, сөйлеу әрекетінің 4 қағидатына (тыңдалым, оқылым, айтылым, жазылым) негізделген тіл үйренушінің мақсаты, тілді қолдану саласы, коммуникативтік жағдаяттар компоненттері, контекспен байланыстылығы тіл бірліктерінің қолданыстағы қызметіне сай анықталады. Модульде тілдік құзіреттілікті қалыптастыру коммуникативті-функционалдық грамматикаға негізделеді.

Осы тұрғыдан алғанда, ең басты мақсат – тұрмыстық, әлеуметтік тақырыптардағы мәтіндер негізінде тіл үйренушілердің сөйлеу біліктілігін жетілдіру, лексикалық қорын, грамматикалық білік-дағдыларын қалыптастыру, қазақ тілі грамматикасы туралы білімін дамыту.

**Міндеттері:**

* тілдік білім берудің негізгі құзіреттілігі және оның нәтижелі болуы;
* коммуникативті-функционалдық бағыт;
* пән мазмұны мен оның нәтижесінің белгіленген типтік стандарт бойынша
* оқытылуы мен тілді меңгертуі;
* пән мазмұнының сала, тақырып, шағын мәтін және қатысымдық типтік
* жағдаяттарынан құралған когнитивті-лингвомәдени кешен түрінде берілуі;
* тілдік құзіреттілікті анықтаудың параметрлік өлшем бірліктерін көрсету.

**Жалпы құзырет**:

құралдық:

**–** мемлекеттік тіл - қазақ тілін өзара қарым-қатынас пен мәдениетаралық қатысымда

қолдана алу;

- қазақ тіліндегі ғылыми және публицистикалық мәтін мазмұнындағы ақпараттарды түсіну; алған мәліметтерді кеңейту; өз көзқарасын дәлелдеу мақсатында немесе түрлі мәселелерді шешуде қолдана алу;

- қазақ тілін меңгертуге арналған мультимедиалық, электронды оқу кешендерін тіл үйрену барысында ұтымды қолдана білу;

- БАҚ, сайттардан алынған материалдарды сұрыптап, өңдей алу, қатысымда қолдана алу дағдысын қалыптастыру.

**тұлғааралық:**

– мемлекеттік тіл ретіндегі қазақ тілін құрметтеу және толеранттық негізінде тұлғааралық және мәдениаралық қатысымға қабілеттілік, ұлтаралық, мәдениетаралық қарым-қатынас ережелерін сақтай отырып, қазақ тілінің мемлекеттік мәртебесін нығайтатын ресми шараларға қатысуға, қолдануға, іске асыруға қабілетті болуы.

**жүйелік**:

– қазақ тілінің лексикалық және грамматикалық жүйесі арқылы ойды жеткізу,

әңгімелесушіге әсер ету, қазақ тілінде мәтінді сипаттау, хабарлау, талқылау үшін пайдалану,

- тілдер мен әдебиет үдерісін Қазақстандағы, әлемдегі әлеуметтік‑экономикалық, мәдени‑тарихи, саяси жағдайлармен, ҚР конституциялық‑құқықтық негіздерімен үйлестіруге бейімділік

**Пәндік құзірет**:

- тіл білімі мәселелерін: олардың негізгі лексика-грамматикалық түсініктерін, олардың басқа ғылымдармен байланысын, қазақ тілінің даму тенденциясы мен қазіргі жағдайын, Қазақстандағы тарихи‑мәдени және тарихи‑әдеби үдерісті меңгеруге қабілеттілік.

- қазақ тілінің жүйесін пысықтау, қазақ тіл бірліктерінің құрылымы мен қолданылуы барысында халықтың тарихы мен мәдениетімен байланыстыру, ауызша және жазбаша мәтіндерді құрастырғанда берілген коммуникативті жағдаяттарға байланысты іргелі білімдерді қолдану қабілеті

- компьютермен өңделген мәліметтерді; түрлі типтегі мәтінді редакциялау, тілдік әдіс-тәсілдерді қолдану, филологиялық ақпараттарды жинауға, сақтауға және өңдеуге арналған ақпараттық технологияларды жүзеге асыруға қабілеттілік.

- филология ғылымындағы жаңа жетістіктерді өз мамандығына бейімдеп тиімді меңгеруге дайындық.

**Пререквизиттері:**

- жалпы білім беретін орта мектептегі қазақ тілі пәні

**Постреквизиттер:**

- іскерлік қазақ тілі

**«КAZ 1001» - « Қазақ тілі »** (3 кредит)

**Пәннің МАЗМҰНЫ:**

**Мақсаты:** қазақ тілін меңгерудің әрбір деңгейіндегі негізгі міндеттерді сөйлеу түрлеріндегі модельдер мен қатысым түрлері арқылы жүзеге асыру. Тіл үйренушілердің қазақ тіліндегі грамматикалық білімін бекіту және сөйлеу әрекетін дамыту.

**Міндеттері:** берілген сұрақтарға өзінде бар сөздік қорды пайдалана отырып, дұрыс жауап беруге үйрету;

Белгілі бір тақырып бойынша өз ойын дұрыс жүйелі түрде айта алатын дәрежеге жеткізу;

Мәтінмен жұмыс істеу барысында көлемді мәтінді оқып түсінуге, мәтіннің мазмұнын өз сөзімен жеткізе білуге дағдыландыру;

Естігені бойынша қабылдаған мәліметті қорытып, өз ойын айта білуге үйрету т.б.

**Құзырет:**

- мемлекеттік тілде таратылатын мол ақпараттар толқынынан өзіне, өз мамандығына қажеттісін таңдап алып, оны өмірде қолдана білу;

* кез келген жағдайда өз бетінше шешім қабылдай білу;
* проблеманы танып, оны шешудің жолдарын айқындау, оны мемлекеттік тілде жеткізе білу;
* мемлекеттік тілде өзіндік көзқарасын таныта білу, оны дәлелдеп, қорғай білу;

- мемлекеттік тілде шешен сөйлеуге дағдылану;

* өзінің алан білімі мен білік-дағдыларын, қазақ тіліндегі сөздік қорын үнемі дамытып отыру.

**ПӘННІҢ ҚҰРЫЛЫМЫ, КӨЛЕМІ ЖӘНЕ МАЗМҰНЫ**

|  |  |  |  |  |
| --- | --- | --- | --- | --- |
| **Апта** | **«КAZ 1001» - « Қазақ тілі »,**  **3 кредит** | | | |
| **Тақырыптың атауы** | **Сағат** | | **СӨЖ тапсырмалары** |
| **I тақырыптық блок** | | | | |
| **1** | Г/т : Сөз мағынасы. Көп мағыналы сөздердің қолданысы.  Л/т: Қазіргі қоғамдағы отбасы  1. Отбасы және ұлттық құндылықтар  2. Орта және мен | **1**  **1**  **1** | | «Отбасылық әдет-ғұрыптар» тақырыбына шағын эссе жазу. |
| **2** | Г/т : Сөз мағынасы. Синоним, омоноим, антоним.  Л/т: **Қазақ халқының дәстүрлі өнері**  1.Халықтық қолөнер  2. Қазақ театр және кино өнері, Өнер жұлдыздары | **1**  **1**  **1** | | «Ұлттық байлық пен ұлттық құндылықтар» тақырыбында кейс дайындау.  Лебізде синонимдік, омонимдік, антонимдік қатарлардың мағыналық сипатын пайымдау, семантикалық ерекшеліктерін айыру. |
| **3** | Г/т : Сөз топтары.  Кәсіби сөздер. Термин сөздердің түрлері, қолданылу ерекшеліктері.  Л/т: 1. Тілдің шығуы мен дамуы.  2. Тілдің дамуы. | **1**  **1**  **1** | | Сөз топтарына түрлері, қолданысы. |
| **4** | Г/т : Фразеологиялық тіркестердің семантикалық топтары.  1. Айтыс өнері  2. Күй атасы – Құрманғазы | **1**  **1**  **1** | | «Дербес пікір» тәсілімен жазу жұмысын орындаңыз.  1) Өзіндік пікір (ой, идея) – 1 сөйлем.  2) Дәлел – 2 сөйлем.  3) Өз пікірін айғақтайтын мысал – 2 сөйлем.  4) Өз пікіріне қарсы дәлел – 1 сөйлем.  5) Қарсы дәлелді жоққа шығаратын мысал – 1 сөйлем.  6) Қорытынды – 2 сөйлем. |
| **IІ тақырыптық блок** | | | | |
| **5** | г\т : Күрделі етістіктер.   1. Хакім Абайдың философиясы | **1**  **2** | | Күрделі етістіктердің қолданысы.  Жаттығу жұмыстары, Абай шығармаларынан мысалдар келтіру. |
| **6** | г/т: Көмекші етістіктердің қолданысы. 1. Ж. Аймауытов шығармаларындағы жан сұлулығы 2. М. Әуезов – суреткер | **1**  **1**  **1** | | Лебіздегі сөйлем құрылымы мен олардың өзіндік ерекшеліктері. Сөйлем құрылымындағы ой мен олардың айтушы мен тыңдаушы арасындағы қатынаста түсініктілігі. Сөз тіркесі арқылы сөйлем құраудың прагматикалық сипаты. |
| **7** | г/т: Көмекші етістіктердің қолданысы.  1.Жамбыл шығармаларындағы батырлық концепция  2.Шәкәрім өлеңдеріндегі имандылық концепциясы | **1**  **1** | | Сөз тіркесі арқылы сөйлем құраудың прагматикалық сипаты. |
| **7** | **АБ 1** | **1** | |  |
| **8** | 1. Хакім Абайдың философиясы  2. М.Әуезов - суреткер  г/т | **2**  **1** | | М.Әуезов шығармаларындағы Абай бейнесі. |
| **9** | 1. Қазақстандағы экологиялық ұйым.  2. Қазақстанның табиғи саябақтары мен қорықтары, оларды қорғау  3. Қызыл кітап    г/т Қоршаған орта мен адамның қалып‑күйінің берілуі | **2**  **1** | | Алматы қаласының экологиялық жағдайы туралы ой алмасу. Тақырып бойынша презентация дайындау. |
| **10** | 1. Қазақстанның тарихи орындары 2. Түркістан,Отырар, Ақмешіт. 3. Туған елдей ел болмас.   г/т Мезгілдік қатынастардың берілуі | **1**  **2** | | Туған өлкенің көрікті жерлері туралы ақпарат жинақтау. |
|  | **СӨЖ** |  | | Қазақстан Республикасындағы демографиялық мәселелерге байланысты презентация дайындау. |
| **IІI тақырыптық блок\*\*** | | | | |
| **11** | 1.Білімнің адам, қоғам өміріндегі орны  2. Қазақстан Республикасының білім беру жүйесі  3. Білім беру жүйесіндегі тың серпіліс  г/т Тілдегі объектілік, субъектілік, предикативтік қатынастар мен олардың берілу жолдарындағы функционалдық ерекшеліктер мен мағыналық реңктер | | **1**  **2** | Кредиттік оқыту жүйесінің кемшіліктері мен артықшылықтарын Т-кестесі арқылы салыстыру. |
| **12** | 1.Әл-Фараби атындағы Қазақ Ұлттық университеті  2.Ел болашағы – білікті маман қолында  2. Ұлттық кадрлар – мемлекеттің негізі    г/т Мақсат мәнді құрылымның берілуі | | **1**  **2** | «Мемлекет тағдыры – жастардың қолында» тақырыбына шағын әңгіме жазу. |
| **13** | 1. Қазақстанның тәуелсіздігі  2. Қазақстан – демократиялық, құқықтық мемлекет  3. Қазақстан және халықаралық ұйымдар  г/т Оқиға, іс‑әрекеттің әр түрлі фазаларының берілуі | | **1**  **1**  **1** | «Қазақ елі – менің Отаным» тақырыбына эссе жазу. |
| **14** | 1. Қазақстан жаһандану дәуірінде  2. Қазақстан - Азия барысы  г/т Салыстыру құрылымдары | | **1**  **1** | Ақпарат көздерімен (оқулықтар, баспасөз беттері, зерттеулер, Интернет, т.б.) өздігімен немесе студенттердің шағын тобы құрамында жұмыс жасау. |
|  | **АБ 2** | | **1** |  |
| **15** | Жобалық жұмыстарды, презентацияларды қабылдау  Қорытынды тест тапсырмаларымен жұмыс | | **1**  **1**  **1** | Есеп беру |
|  | **СӨЖ** | |  | «Көшпенділер өркениеті» деген тақырыпта пікірталас өткізу. |
|  | **Барлығы** | | **45 сағ** |  |

**Білім және құзырет жүйесіндегі пәннің негізгі ұғымы**

**Қазақ тілі пәнінің негізгі ұстанымдарының бірі** – студентті өзінділік пен дербестікке баулу. Бұл қағида дәстүрлі репродуктивтік білім емес, құрастырылған (конструктивтік) білімге негізделген. Яғни, студенттің дайын ақпаратты есте сақтап, қабылдауы, оған дайын жауап беруі еш қуатталмайды. Керісінше, одан берілген ақпаратты белсенді әрекеттер арқылы жан-жақты қарастырып, зерттеуі талап етіледі. Студентті кез келген мәселеге байланысты өзіндік ой-пікір құрастыруға, сыни ойлау дағдысын қалыптастыруға ынталандыру көзделеді. Қазақ тілі сабақтарында әр студент – жеке тұлға. Сабақ барысында берілген жауаптар дұрыс немесе бұрыс деген тұрғыдан бағаланбайды, өйткені мұнда айтылған әрбір ой құнды. Мұндай атмосферада жұмыс істеген студент, әрине жігерлілік те таныта алады.

**Пәннің оқу-әдістемелік қамтамасыз етілуінің картасы**

|  |  |  |  |  |
| --- | --- | --- | --- | --- |
| **№** | **Пәннің атауы** | **Авторы және оқулықтың аты** | **Әл-Фараби атындағы ҚазҰУ кітапханасындағы саны** | |
|  | |
|  | |
| **негізгі** | **қосымша** |
| 111 | Қазақ тілі | Қ.Ә.Қарабаева (жоо студенттері үшін тіл ұстартуға арналған оқу құралы) А.: Қазақ университеті, 2004 | 30 | Intranet KAZNU |
|  | Қазақ тілі | Ш.К. Бектұров, А.Ш.Бектұрова. Атамұра – Алматы, 2004 | 50 |  |
| 3 | Қазіргі қазақ тілі | Салқынбай А.Б. Алматы, 2008 | 30 |  |
| 4 | Қазақ тілі | Иманқұлова С., Егізбаева Н., Иманалиева Ғ., Омарова Б., Рамазанова Ш., К.Мұқадиева. Қазақ тілі . Оқу құралы. Алматы, 2008ж. | 100 |  |
| 5 | Қазақша сөйлесейік. | Қарабаева. Қ. Астана, 2010 | Intranet KAZNU | |

**СӨЖ / СОӨЖ бойынша тапсырмалар және әдістемелік ұсыныстар**.

Берілген тапсырма бойынша сабақта презентация дайындау.

Студенттердің бір-бірімен ұйымдастырған іскерлік ойын (рөлдік ойын) форматында өткізген консультациясы.

Студенттер бір-бірінің жазған шығармашылық жұмыстарына пікір жазады, оларды рецензиялайды.

Берілген тақырып бойынша топ студенттері ішінде пікірталас өткізу.

Белгілі бір тақырып бойынша ақпарат жинақтау.

Берілген тақырып бойынша статистикалық мәліметтерді талдау.

Берілген тақырып бойынша интервью алу.

Берілген тақырып бойынша ситуацияларды (ситуативтік диалгтарды) дайындау.

**Білім мен құзыретті бақылау формалары:**

Бақылау жұмыстары: семестрде 2 жұмыс *(кредиттердің саны бойынша – 1 кредитке 1жұмыс есебінен).*

СӨЖ: *жеке және топтық тапсырмалар СӨЖ ұйымдастыру технологиясына байланысты (реферат, презентация, эссе, жобаны қорғау, аналитикалық шолу және т.б. тапсырмалар жобалық-зерттеу сипатында).*

АБ: 2

Аралық бақылау: емтихан емтихан сессиясы кезінде.

Аралық бақылау пәннің мазмұнына кіретін теориялық және практикалық сұрақтар бойынша жүргізіледі (7, 14 апта).

Модульдің пәндері бойынша кеңесті оқытушының кеңсе-сағаты (СОӨЖ) уақытында алуға болады.

**Аралық бақылау кестесі**

**1 кезең**

|  |  |  |  |  |
| --- | --- | --- | --- | --- |
| Бақылау | Өткізу түрі | Өткізу уақыты | Ең жоғары балл (максимум балл) | Тапсырмалар |
| Аралық бақылау №1 | Жазбаша | 7 апта | 5 | 1-7 аптада өткен тапсырмалар бойынша ұсынылған тақырыптардың біріне тұрақты тіркестер мен мақал-мәтелдерді пайдалана отырып, эссе жазу:  1. Қазақ халқының дүниетанымы  2. Қазақстанның тарихи орындары  3. Жеке адам, топ және ұжым. |
| Аралық бақылау №2 | Ауызша | 14 апта | 5 | Берілген тақырыптардың бірі бойынша жағдаяттық сұхбат дайындау:  1. Ғажап қазына еліңде, жеріңде, тіліңде.  2. Табиғат – тал бесік.  3. Оқусыз білім жоқ, білімсіз күнің жоқ. |

**Білім және құзыретті бағалау тәртібі**

|  |  |  |
| --- | --- | --- |
| **№** | **Студент жұмысының және сабақтың түрлері** | **%** |
| 1 | Бақылау жұмыстары | 5+5 |
| 2 | Практикалық сабақтарға қатысуы және белсенділігі | 20 |
| 3 | Жеке және топтық тапсырмалар (СӨЖ) | 30 |
| 4 | Аралық бақылау(емтихан) | 40 |
| **БАРЛЫҒЫ: 100 %** | | |

**Аралық бақылау (жазбаша немесе ауызша) және емтихан өткізу формасы – жазбаша**

**Білімді бағалау шкаласы:**

|  |  |  |  |
| --- | --- | --- | --- |
| **Әріптік жүйе бойынша баға** | **Балдардың сандық эквиваленті** | **%-дық**  **құрамы** | **Дәстүрлі жүйе бойынша баға** |
| А | 4,0 | 95-100 | «Өте жақсы» |
| А- | 3,67 | 90-94 |
| В+ | 3,33 | 85-89 | «Жақсы» |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 | «Қанағаттанарлық» |
| С | 2,0 | 65-69 |
| С- | 1,67 | 60-64 |
| D+ | 1,33 | 55-59 |
| D | 1,0 | 50-54 |
| F | 0 | 0-49 | «Қанағаттанарлықсыз» |
| I  (Incomplete) | - | - | «Пән аяқталмаған»  (*GPA санағанда есептелмейді)* |
| P  (Pass ) | - | 0-60  65-100 | «Сынақ»  (*GPA санағанда есептелмейді PA)* |
| NP  (No Рass) | - | 0-29  0-64 | «Сынақтан өтпеді»  (*GPA санағанда есептелмейді)* |
| W  (Withdrawal) | - | - | «Пәннен бас тарту»  (*GPA санағанда есептелмейді GPA)* |
| AW  (Academic Withdrawal) |  |  | «Академиялық себептермен пәннен шығарылуы  (*GPA санағанда есептелмейді)* |
| AU  (Audit) | - | - | «Пән тыңдалды»  (*GPA санағанда есептелмейді)* |

**Академиялық мінез-құлық және әдептілік саясаты**

Толерантты болыңыз, басқалардың пікірлерін құрметтеңіз. Қарсылықтар нақты формада тұжырымдалсын. Плагиат және басқа әділетсіз жұмыстарға жол жоқ. СӨЖ, аралық бақылау және емтихан тапсыру барысында көшіруге және басқадан көмек сұрауға, басқа адамдардың шығарған есептерінің көшірмесін алуға, басқа студенттің орнына емтихан тапсыруға жол берілмейді. Курстың кез келген мәліметін бұрмалаған студенттің қорытынды бағасы «F» болады.

*Кафедра мәжілісінде қарастырылды*

*№1 хаттама «\_28\_\_» 08 2012 ж.*

**Кафедра меңгерушісі**

**ф.ғ.д., проф. Салқынбай А.Б.**

**Оқытушы Егізбаева Н.Ж.**

**СЕМИНАР МАТЕРИАЛДАРЫ**

**Отбасы құндылықтары**

1-сабақ.

**1. Сөздермен жұмыс.**

*Үдету, тербету, көнетоз, келбет, қайсарлық, мұң, елес, ниет, жаза, тағдыр, жолға шығу, қарсы болу.*

**2. Мәнін түсініңіз.**

*Осы сөздерден қуат алды, болашаққа деген сенім, ертеңгі күнге бет алып бара жатты,*

*сөнбес сезім, бақыттан басы айналу, көзіне мұң үйірілу, қиындыққа мойымау, қол ұстасып жүру, бас бостандығынан айыру.*

**3. Төмендегі сөздердің синонимін жазыңыз.**

*Мәре-сәре, жасыру, мойымау, таусылу, сан түрлі, сыр, шын, төзу, жалғыз, тұңғыш.*

|  |  |
| --- | --- |
| **Мен сені күтемін**  Пойыз жүрісін үдете түскен. Алты айлық ұлын тербетіп отырған Қарақат сан түрлі ойда. Ұшқын атқан әдемі жанарымен ұлына сүйсіне қарады. Көнетоз киімдерді әдейілеп киіп алғанмен, ол оның әдемі келбетін жасыра алмады. Ақ құба келген, жазық маңдайлы келіншектің көзіне мұң үйірілсе де, қиындыққа мойымаған, өзінде де бір сенім, қайсарлық бардай. Мүмкін, әжесінен дарыған қасиеті болар. Баяғыда ашаршылық кезінде ер мінезді әжесі бір колхозда аштықтан аман алып қалған деседі жұрт.  Көзін жұмып сәл мызғып алмақ болып еді, ең алғаш Нұрболды кездестірген күн елес берді. Ол кезде Абай атындағы педагогикалық институтта оқып жүрген. Нұрбол Темір жол институтының соңғы курсында оқитын. Екеуі театрда танысқан. Бұдан кейін екеуі талай кешті бірге өткізіп, Алматының көшелерінде қол ұстасып жүрді емес пе? Кешікпей үйлену тойлары өтті.  Екі үйдің де тұңғыш қуанышы: мәре-сәре құдалар, екі жастың бақытты болуына тілектес туыстар. Сол кездері осы бақытты күндер ешуақытта таусылмайтындай көрінетін. Одан кейін тұңғыштары Жанар дүниеге келді. Жұмыстан үйге жеткенше асығатын. Аяғы екіншісіне ауырлағанда, ұл болса деп іштерінен тілегенмен, ашып айтпағанмен, екеуі бір-бірін үнсіз ұққан. Сол күндерде Қарақаттың бақыттан басы айналғандай болушы еді.  Енді міне..... Көктемгі суықта жасқа толмаған сәбиімен Өскемендегі түрмеге бара жатқан беті. Жарына деген сезімі, махаббаты өзіне күш бергендей. «Кінәлі болсаң, маған шыныңды айтшы, ешкімге айтпаймын. Ішімдегі сырым болсын, өзім де біліп жүрейін», - деген еді соңғы кездесуде, Ол мойны салбырап, төмен қарап отырған болатын. Біраз үнсіздіктен соң, жанарын тіктей: «Ең құрымаса, сен сенші, менің арым таза, кінәм жоқ», - деді. «Мұңға толы көзқарасы қандай терең еді, шын ниетімен айтқан секілді, алдамаған болуы керек», - деп түйген келіншегі. Ол: «Ұлымды аман-есен дүниеге әкел, осы менің соңғы тілегім. Арғы жағын ешнәрсе деп айта алмаймын... Өз өмірің өз қолыңда», - деді. «Неге олай дейсің?» Келіншегінің көзінен моншақтаған жас тоқтар емес. «Тоғыз жыл деген оңай емес, мен тірі шығамын ба, оны да білмеймін, - деді. – Сен жігерлі, мықты әйелсің, бәріне төзесің, бірақ мені кешір, бақытты етем бе деп едім...». Күзетшілер қолын артына қайырып, темір тордың ар жағына алып кетердегі соңғы сөзі еді бұл.  Күнделікті жұмыстан қайтып келе жатқан ол көшедегі төбелесті байқап, үн-түнсіз өтіп кетуге ұяты жібермей бұрылған еді. Бұл күні тағдырын шыр айналдыратынын білген де жоқ. Ішіп алған алтаудың тепкісінің астында қалған Әукен шалдың жалғыз ұлы Сәрсен екен. Жігіттерді әзер тоқтатқан ол Сәрсеннің қырылдап әрең демалып жатқанын көріп жедел жәрдем шақыртып, ауруханаға жеткізген. Көз жұмардың алдында, сандырақтап жатқан ол тек Нұрболдың атын ғана қайталай берген екен. Бұзық топтың алты жігіті де сотқа тартылған Нұрболға бар жаланы жауып қала берді. Соғыс жылдарында осы екі көршінің арасында бір кикілжіңнің болғаны әлгі алтауды жазадан құтқарды. Сәрсеннің әкесі бірден олардың сөзіне еріп кетті. Соңғы күнге дейін Нұрбол өзінің кінәсіз екендігін дәлелдегісі келгенмен, жігіттердің келісілген сөздері басым түсті. Тоғыз жылға бас бостандығынан айрылған ол соңғы күні: «Әке, сіз менің кінәсіз екеніме сенбедіңіз. Мен бұдан былай ештеңе айтпаймын. Жігіттердің жаласының күнәсі өздеріне... Қолдарымен істегенді мойындарымен көтермеген оларды еркек деп айту ұят. Басқа айтарым жоқ», - деген еді сот залындағыларға. Шыға бергенде келіншегінің қолына бір жапырақ қағазды ұстатқан: «Өзіңді күт. Маған алаңдама. Менің өмірдегі ең басты бақытым - өзің екенін ұмытпа», - депті.  Стансаға жақындап қалған. Таң бозарып келеді. Енесінің жолға шығуына қарсы болғаны есіне түсті. Көктемгі суыққа да қараған жоқ. Өзі тоқып сатқан киім-кешектің ақшасымен жолға шыққан беті еді.  Түрменің қоршалған қамалына жақындады. Ұлын киіндіріп, сыртынан жылы ораған. Қолы да талды. Түрме бастығынан кездесуге рұқсат сұраған еді, келіншекті аяды ма әлде кішкене сәбиге жаны ашыды ма әйтеуір, ол рұқсат берді. Сақалы өскен күйеуін алыстан таныды. Көзі шүңірейіп, әбден жүдеп кетіпті. Ұяла басып келеді. Ұлы екеуін құшағына қысып біраз үнсіз тұрды. Әкесін сезгендей ұлы да ұйқылы көзін сығырайта ашты. Жанарынан жасы тамған анасы: «Күнім, әкеңе де жеттік-ау!», - деді. Бүкіл қиналысы, ішіндегі сақталған күйініш, реніштері бір-ақ ақтарылғандай, көз жасын тоқтата алмады. Әкесі ұлын иіскей берді. «Не деген тәтті бала», - деген келіншегіне бұрылып, «Сонау жерден баламен, неге әуре болдың, жаным», - деді жанары мөлдірей. «Сені ұлыңмен таныссын дегенім ғой». Олар біраз сырласты. Қоштасатын кез де жетті. «Мен сенің адалдығыңа сенемін. Өмір бойы тосып өтуге дайынмын. Сен де ұлың мен қызың үшін бар қиындықа шыдар, аман-есен келуге тырысуың керек. Мен енді жыламаймын. Құдай жылатпасын», - деген қайтарында келіншегі. Нұрбол осы сөздерден қуат алды, іштей бір үміт, болашаққа деген сенім пайда болды. Пойыз стансаға келіп тоқтады. Ұлын көтерген келіншек ертеңгі күнге бет алып бара жатты. Жүрегінде жарына деген сөнбес сезімі оған күш бергендей.  ***Ләзиза Имашева*** | spacer |
|  |

**4.** Мәтіннен келіншектің сырт келбетін суреттейтін сөздер сөз тіркестерін теріп жазыңыз, оларға сипаттама жасаңыз.

**5.** 1) Осы отбасы үшін қандай ұғымдар құндылық болып саналады?

2) Отбасындағы басты құндылық не деп есептейсіз?

3)Ұлттық құндылықтар деген ұғымды қалай түсінесіз?

**ҚОС ЖАЗБА КҮНДЕЛІГІ**

|  |  |
| --- | --- |
| **Мәтіннен (лекциядан) үзінді** | **Түсіндірме/Комментарий** |
| Мәтінде Сіздің назарыңызды ерекше аулаған бір мәліметті (ой, идея, тұжырым, ақпарат, т.б.)  Мәтіннің әр бөлігінен 2-3 сөз , сөз тіркесі немесе фраза келтіру керек ( толық сөйлем формасында жазу міндет емес). | Неліктен назарыңызды аулады? Неліктен, не себепті оларды жазып алдыңыз?  Мүмкін, келісесіз/ келіспейсіз, жақтайсыз/ қарсысыз, әбден түсінікті/ түсініксіз, толғандырды/ толғандырмады; немесе ол мәліметтер бойынша Сізде қандай да бір ойлар, идеялар, тұжырымдар туындады.  Сол жақта жазылған әрбір сөз немесе сөз тіркесіне түсіндірмені сөйлемдер формасында келтіру керек: |

**6.** " Ұлттық құндылықтарды құрметтеу " тақырыбында эссе жазыңыз.

**1-жаттығу. Төмендегі омонимдердің мағынасын табыңыз.**

Ат , қас, сыр, ақ, іш, тамақ, ара, алма, баспа, жүз.

**Қажетті сөздер**:

бет, сан, етістік;

тамақ ауруы, етістік;

жәндік, құрал;

етістік, жеміс;

бояу, біреудің құпиясы;

жұмыс көлігі, есім, атау, етістік (бұйрық рай);

адамның қабағындағы қас, дұшпан, жау; бірдеменің жаны, маңы (үйдің қасы), ердің қасы

түс, сүт өнімдері, таза;

ас, адамның дене мүшесі

дене мүшесі, тамақ іш (етістік)

**2-жаттығу. Төмендегі сөйлемнен омоним сөздерді тауып, астын сызыңыз.**

1. Біз көкбайрақтың астында тәуелсіз мемлекет құрып, Қазақстанды әлемге таныттық. 2. Көкте қалықтаған бүркіттің қарасы көрінгенше қарап тұрды. 3. Сәуір болса, күн күркірер, күн күркіресе, көк дүркірер. 4. Шағала келмей жаз болмас. 5. Cен өтінішіңді дұрыстап жаз. 6. Қонақтарға жақсылап дастархан жаз. 7. Ауруын ертерек жаз, жазға дейін демалсын. 8. Бүгін ол жұмыстан жай қайтты. 9. Жай түскен ағаштар өртеніп кеткен көрінеді. 10. Досының жайы болмай жүрген көрінеді. 11. Адамның жасы ұлғайған сайын ақылы да кемелдене түседі. 12. Анасы есіне түскенде көзіне жас келіп қалады. 13. Ағамның баласы тым жас болатын. 14. Жас малдың етінен дәмді қуырдақ жасады.

**Көп мағыналы сөздер (Сөздің ауыспалы мағынасы)**

**1-жаттығу.** Көп мағыналы сөздерді теріп жазыңыз.

1. Құстың қанатындай үлпілдек жастықты әкелді. Алты қанат ақ орданың айналасына жиналды.

2. Көзім шаншып ауыратынды шығарды. Иненің көзінен өткендей сүйкімді жан екен.

3. Сөздің басын арыдан бастады. Адамның басы – Алланың добы. Жолдың басынан тастап кетті.

4. Кітаптың бетін ашып, оқи бастады. Судың беті тұп‑тұнық екен. Жердің бетін ақ қар жапқан.

5. Оянғанда сағат тілі 7-ні көрсетіп тұрды. Қазақ тілі – Қазақстан халықтарының басын біріктіруші фактор. Қазіргі заманда компьютер тілін жетік меңгерген адам қор болмайды.

**2-жаттығу.** Көп мағыналы сөздердің қатарын жалғастырыңыз.

|  |  |
| --- | --- |
| 1 | Адамның аяғы, ... |
| 2 | Домбыраның құлағы, ... |
| 3 | Жараның ауызы, ... |
| 4 | Пышақтың жүзі, ... |
| 5 | Киімнің жағасы, ... |
| 6 | Адамның тісі, ... |

2-сабақ

Синоним, антоним, омоноим сөздер.

Халықтық қолөнер.

**1.***Талғампаздық, құлпырған, жүрегінің лүпілі, шикізат, мәнер, үндестік, әуен, шағын  кәсіпорындар, үйлестіру.*

**2.** Төмендегі сөздердің антонимдерін жазыңыз.

*Жоғары, ауқымды, өркендеу, данышпандық, қазіргі  таңда, кеңейту, берік.*

**3.** **Мәтінді оқып, ою-өрнектің қасиетін дәріптеу мақсатында қатар қолданылған сөздер қатарын көрсетіңіз, олардың қолданылу мақсатына назар аударыңыз.**

Қолөнердің  халықтың  әлеуметтік, салт  тұрмысында  алатын  орнының  қаншалықты  биік, жоғары  екеніне, нақышына  келтіріліп  әдемілік, әсемдік  дүниенің  ауқымын  кеңейткен ол - ою-өрнек. Өткен  өмірімізден  өшпес  мұра  болып, материалдық  мәдениетімізбен  қатарласып, сабақтасып  келе  жатқан  ою-өрнек.

Ою-өрнектің  таралуы  қолөнер, тұрмыс  заттарының  өркендеуімен байланысты. Олардың даму процестеріне халықтық әлеуметтік сана-сезімінің,  болмыс  тіршілігінің  жанданып, мәдениетінің  өсіп, тұрмыс  жағдайларының  жақсаруына да әсері  болды. Сонымен  қатар  ою-өрнектің өркендеуіне  ата-бабаларымыздың сезімдік талғампаздық дүниесі, қоршаған табиғат аясы, туған жердің қасиетті топырағы мен тоғай-тауларының құлпырған реңк-түрлері, шикізат байлықтары да қатты ықпал етті. Ұлтқа тән өзіндік ою-өрнек негіздері қалыптасып дәстүр алды. Кілемге, киімге, сырмаққа, ыдысқа, қару  жараққа, үй  жиһаздарына  арналған ою  түрлері  қалыптасқан. Олай болса, ою-өрнек  бүгінгі тіршілік  өмірімізге  бірден  дайын  күйінде  келмеген. Ою-өрнек  адам  баласының ақыл-ойларының толып-толқуымен жүрегінің лүпілінен, өзін  айнала қоршаған ортадан туған образдар. Гүлдің, жапырақтың, жан-жануарлардың бейнелері сол қалпында берілмей, көшірілмей, образдар  арқылы  ою-өрнекке айналып, қолдану аясына ерекше  мәнерімен, үндестікпен, әуенмен жеткен. Бұл  халықтың  білімінің, шеберлігінің  өсіп, ою-өрнек өнеріне қосқан  үлесі, тапқырлығы, данышпандығы.

Археологиялық қазбалар мен жазба ескерткіштерге арқа сүйесек, Қазақстан аймағын мекендеген тайпалар жүздеген жылдар бойы металл, тас, сүйек, саз балшық, ағаш, жүн, тағы басқа да шикізаттарды шаруашылық кәсіптері мен күнделікті тұрмыс қажетіне жарап, қол өнердің өз ұлтына тән ерекше көркем түрлерін қалыптастырған. Қазақстан жеріндегі қолөнердің көне заманнан келе жатқанына нақты айғақтар: Павлодар өңіріндегі Досыбай жартасынан табылған бейнелер, Өскемендегі жазбалар мен Ұлытау жартасындағы суреттер, Кригельді өзені аңғарынан табылған керамикалық қазындылар. Қазақ халқының қолөнері ерте кезден ақ әлемдік мәдениеттің көрнекті қайраткерлерін қызықтырған.

Геродот тіпті былай деп жазып қалдырған: «Олардың барлық заты алтын мен мыстан жасалған. Жайдың металдан істелген бөлшектері, оғы, айбалталары мыстан істелген. Бас киімдері мен белдік әшекейлері түгелдей алтыннан жасалған. Сондай- ақ, ат омырауындағы өмілдіріктер де мыстан соғылып, жүген сулығы, ауыздығы тағы да басқа бөліктері түгелдей алтынмен әшекейлендіріліп, безендірілген». Геродот пен бірге Ктесий, Страбон да қазақ топырағын мекендеген сақтардың барлық заттардың әшекейленіп, киімдердің өзіне тән үлгісі барын айтады. Қазақ халқының қолөнері туралы Ресей ғалымдары да сүйсіне әңгімелейді. Мысалы М.А.Леваневский: «қазақтың қандай кәсіпке болмасын, табиғаттан қабілеттігіне сүйсінесің, қарапайым құралдармен тамаша ер қапталдарын жасап, алтын, күмістен әсем бұйымдар шығаратындығына таңданбасқа болмайды. Қазақтың тіккен аяқ киімдері өте берік, киюге ыңғайлы» - деп жазады. Ал енді қазақтың ұлттық қолөнерінің таңғажайып туындысы – киіз үй орта ғасыр саяхатшылары Марко Полоны (1230), Плано Карпиниді (1246), Клавихоны (1403), Барбораны (1436), қатты таң қалдырып, олардың тарихи жазбаларынан орын алғаны – біз үшін үлкен мақтаныш.

**4.Мәтін бойынша сұрақтар құрастырып, көршіңізге қойыңыз.**

**5. Төмендегі сөйлемдерді аяқтаңыз.**

1) Ою-өрнекті  зерттеп  не  екенін басқа  елдерге саяхатшылар, археолог-ғалымдар ...

2) Қазақ  қолөнерін  жоғары  бағалап, талдау  жасап, ою-өрнекті  топтастырып  бір  жүйеге  келтірген  өнертанушыларымыз  Ш.Уалиханов, Ә.Марғұлан, Ө.Жәнібеков, Х.Арғынбаев, Т.К.Бәсенов т.б. жұмыстары ...

3) Көптеген  шағын  кәсіпорындар, кооперативтер киім, кілем, ыдыс, ағаш  бұйымдарды  жасауда  ою-өрнектерді ...

4) Заттың  бұйымның сыртқы пішініне, алатын орнына, атқаратын  қызметіне, пайдалану мақсатына қарай ...

5) Қазіргі  таңда, жас  елде  көне  өнер  түріне  сүйіспеншілік, оны  үйрету  процестері ...

**6. Сөйлемнің екінші жартысын табыңыз.**

|  |  |
| --- | --- |
| 1. Қазір халықаралық деңгейде қолөнер көрмесі ұйымдастырылмағанымен, | А. кезінде Парижде ұйымдастырылған көрмеге қатысып, талайларды таңқалдырған. |
| 2. 1969 жылы 91 жасында қайтыс болған Барлыбаева Рымжанның қолынан шыққан текемет | Ә. халқымыздың қолөнерін әлемге паш еткен. |
| 3. Қазақтың киіз үйлері 1861 жылы Парижде өткен халықаралық көрмеге қатысып, | Б.бұрын оған айрықша көңіл бөлінетін. |
| 4. Киіз үйді қай жағынан алып қарасаңыз да маңызды: фунцио­налдық шешімі, формасы, астрономиялық, басқа жақтарынан келіңіз, | В. бірақ оның өнердегі орны, дең­гейі өте биік. |
| 5. Ғылыми деректер бойынша Қазақстан жерінде қолөнер кәсібі мұнан екі жарым мың жыл бұрын түрлі тайпалардың творчествасы арқылы байқалып, | Ғ. өте керемет болып есептеледі. |
| 6. Киіз үй тұрмыстық қажеттілік үшін жасалған, | Г. ұрпақтан- ұрпаққа мәдени мұра болып қалып келеді. |

**1-жаттығу. Асты сызылған сөздерді мағынасы жуық, мәндес сөздермен алмастырыңыз.**

1. Алдын ала жоспарланған жұмыстың көңілдегідей шықпағанын айтты.

2. Ол ауылдағы туып өскен жерін, туған‑туысқандарын қатты сағыныпты. 3. Ел Тәуелсіздігінің 20 жылдығына орай республикамызда қомақты іс*-*шаралар қолға алынып, әр түрлі сала бойынша жан-жақты жұмыстар жүргізіліп жатыр. 4. Біреуге бір ауыз сөз айтпайтын тұйық адамның мұншалықты телегей-теңіз біліміне қайран қалды. 5. Жаяу жүргіншілер жол ережелерін сақтауға құлықсыз. 6. Мәжіліс Қазақстан мен Латвия үкіметтері арасындағы инвестицияларды көтермелеужөніндегі заң жобасын мақұлдады. 7. Абай өз заманындағы жас ұрпаққа, «көкірегі сезімді, көңілі ойлы» адамдарға үміт артып, олардың жүрегін оятып, оларды өзінің озат мақсат-мұраттарына тартуға ұмтылды. 8. Жүйкесі жұқарған жан сабырсыз, шыдамсыз келеді.

**Қажетті сөздер:**

өрен‑жарандарын, ойдағыдай, құптады, мазасыз, көл‑көсір, игі армандарына, ауқымды, ықылассыз.

**2-жаттығу. Берілген сөздермен синонимдік қатар жасаңыз.**

**Үлгі:** жеке, дербес, бөлек, дара

Ағын, азат, жалақы, ежелгі, келбет, кісі, ағым, жан, ағыс, еркін, еңбекақы, адам, ажар, айлық, көрік, бұрынғы, береке, мұңсыз, дұрыстау, қайғысыз, түзеу, байырғы, ырыс, дәулет, уайымсыз, тәуелсіз, жөндеу.

**2-жаттығу. Жақша ішіндегі сөздерді ауыстыруға болатын мағыналас сөздерді** табыңыз.

|  |  |
| --- | --- |
| 1. Санат (дене) күтіміне ерекше мән беретін. 2. Қазақ (отбасы) баланың алғашқы қадамына арнап "Тұсаукесер" тойын жасайды. 3. Ақшаны орынды (жарата) білу де өнер. 4. Жаттықтырушымыз команданың жеткен (жетістіктерін) тізіп айтып шықты. 5. Қызметкерлерге кезектен тыс (жиналыс) болатынын жедел хабарлаңыз. 6. Мінез-құлқы (сабырлы) адамдардың денсаулығы да жақсы болады екен. 7. Өнер адамдарының (жарасымды) киінуі шарт. 8. Қыстың (соңына) дейін қатты аяз бір қайтпады. | **Сөздер:** 1**.** тән, тұла бойы, 2. үй іші, әулет, 3. жұмсау, қолдану, 4. табыс, жеңіс, 5. мәжіліс, кеңес, отырыс, 6. байсалды, салмақты, 7.үйлесімді, қонымды, 8. ақыры, аяғы |

**3-сабақ**

**Фразеологизмдер.**

**1-жаттығу. Қарамен берілген тұрақты сөз тіркестерін жай сөзбен алмастырыңыз.**

1. Алатаудың **аспанмен таласқан** шыңдарын қар басып қалыпты.2. Мектеп директорлары оқушылар арасында мүсіншілер байқауын өткізуге **сөз байласты.** 3. Темекінің зияны туралы қанша айтылса да, жастар **құлақ аспайды.** 4. Асылбек **мінезі ауыр** жігіт екен, **жұмған аузын ашпады.** 5. Ата-бабаларымыз **қой үстіне бозторғай жұмыртқалаған заманды** өмір бойы аңсап өткен ғой. 6. Әпкемнің балалары әлі жас, **оң мен солын айырмаған.** 7. Екі сағат дау-дамаймен отырған өкілдердің **әңгімесі жараса бастады.**

**Қажетті сөздер:** келісті, өте биік, салмақты, тыңдамайды, әлі ешнәрсені түсінбеген, түсінісе бастады, үндемеді, бейбітшілік.

**2-жаттығу.** **Қарамен берілген сөздерді сәйкес тұрақты сөз тіркестерімен алмастырыңыз.**

1.Әжем бізді **еркелетіп** өсірді. 2. Арман інісінің дөрекілігіне ұялғандай, **сыпайы** сөйледі.3.Мұрат әкесінің келетінін естіп, **қатты қуанды.** 4.Асылай компания жұмысының бағыттарын **өте жақсы** білетін. 5. Ұзақ жолдан қажыған жолаушылар, жол бойындағы шағын дәмханадан **тамақтанды**. 6. Спортпен шұғылдануды қолға алып едім, аяқ ауруынан **жазылдым.** 7. Асхананың бүгін пісірген сорпасының **дәмі жоқ.**

**Қажетті сөздер:** сөзінің тігісін жатқыза, су татиды, бес саусағындай, құлан таза айықтым, жүрек жалғады, бетімізден қақпай, жүрегі жарылардай болды.

**3-жаттығу. Төмендегі сөздерге сәйкес фразеологизмдер жазыңыз.**

Тәуекел ету, қолы тимеу, анық, жауап бермеу, қатты ренжу, ұқпау, тыңдамау, ұялу, қорқу, өте алыс, өте тату, өнерлі, алдау.

**Айтыс**

***1. Сөздікпен жұмыс:*** Суырыпсалма, рухани, кемеліне толған, серпін, айрықша, өріс алу, жалтару, аталы сөзге тоқтау, бұлтартпас уәж.

***2. Мәтінді бөліктерге бөліп оқып, топта түсіндіру.***

Айтыс – қазақтың ауызекі әдеби-музыкалық өнерінің көлемді және аса құнды салаларының бірі. Ол – суырыпсалма ақындық өнерінің жемісі болып табылады. Айтыста халықтың әдеп-ғұрпы, тұрмыс-салты, дүниетанымы, эстетикалық, рухани, философиялық және әлеуметтік көзқарасы, қалыптасу байқалады. Айтыстың түрлері, көтерілетін тақырыптары сан алуан. Егер де айтыстың ең ежелгі түрі “Бәдік” айтысының негізінде адам баласының табиғатқа әсер ету мақсаты жатса, кейіннен айтыстың кемеліне толған ең күрделі түрі – ақындар айтысының тақырыптары әлденеше тарау болып, бұтақталып кетеді және де сол бұтақтардың бәрі халықтың өмір-тұрмысын жан-жақты көрсетіп,барынша толық бейнелейді. Жануарлар мен адамның айтысы, ақ айтыс, сүре айтыс, жұмбақ айтыс сияқты айтыстың түрлері қалыптасты. Айтыс қазақ даласында негізінен XIX ғасырдың екінші жартысынан бастап айрықша кең өріс алып, мол серпінімен дамыды. Бұған сол тұстағы көшпелі өмірі, әдет-ғұрып, салт-дәстүрі басты себеп болды. Оны тудырған да, дамытқан да ақындар болған. Бұл өнер түрі қазаққа ағайындас, тұрмыс-тіршілігі, шаруашылығы, қоғамдық өмірі ұқсас келетін қырғыз, түркімен, қарақалпақ халықтарында да кездеседі. Басты ерекшелігі–оның суырыпсалмалы түрде орындалуы.

Айтыс қай кезеңдерде де филолог, фольклортанушы және саяхатшылардың назарынан тыс қалмаған. Оның әр-түрлі үлгілерін қазақ арасынан XIX ғасырдың екінші жартысынан бастап В.Радлов, Ш.Нұрмағамбетұлы, Ә.Диваев, С.Сейфуллин және т.б. жинап, жарыққа шығарса, солармен қатар, құнды ойлар мен деректер А.Левшин, Ш.Уәлиханов, А.Байтұрсынов, М.Әуезов, З.Ахметов, С.Қирабаев, С.Қасқабасов және т.б. жұмыстарында орын алады. Айтыс өзінің туу, айтылу дәстүрі мен табиғаты жағынан халық әдебиеті мұраларының қатарына жатады. Көне замандардан келе жатқан аталмыш өнердің кейбір үлгілері түркі ғалымдары Махмұт Қашқари мен Жүсіп Баласағұн шығармашылықтарынан байқалады. Әрине XIX-XX ғасырларда саяси жағдайлардың өзгеруі ақындық өнерге де өз әсерін тигізгені анық. XIX ғасырдағы атақты айтыскер – ақындар –Шөкей, Балдырақ сері, Сүйінбай, Жамбыл, Құлманбет, Бақтыбай, Сарыбас, Кенен және тағы да басқалары тыңдармандарды өз шеберлігімен таң қалдырған.

Айтыс түйіні – шындық. Қандай жүйрік, тапқыр ақын болса да шындықтан жалтарып құтылып кете алмаған, оның бәрі де тек шындықпен суарылған аталы сөзге тоқтап бас иетін болған. Бұлтартпас уәж, шындыққа құрылған бір ауыз сөздің жеме-жемде айтыс тағдырын шешіп кететіні де осыдан. Бұл сипаттарымен айтыс өзіміздегі шешендік сөздерді еске салады. Әдетте, айтыста көптеген мәселелер көтеріліп, бір тақырыптан екіншісіне ауысып отырады. Айтысқа түсуші ақынға қойылар шарт – біріншіден, ойынан құрастырып өлең шығаруы тиіс; екіншіден, айтысушыға қарсы ақынның аяқ астынан қойған талап, сұрағына өлеңмен ұтымды жауап беріп, сөз қайтару қажет; үшіншіден, ақындар өлеңді мақамына келтіріп, домбыра немесе қобыз, сырнайға қосып айтуы керек. Екі қарсылас ақынның бір-бірімен бетпе-бет келіп, қолма-қол суырып айтқан тапқыр жырлары өзара жалғасып, біртұтас көркем дүниеге айналып, логикалық бірлік, тұтастықпен дастан секілді бір шығармаға, яғни жырға ұласады.

***3. Мәтін бойынша сұрақтарға жауап жазу.***

***4. Сөйлемдерді дұрыс құрастырыңыз.***

1) Міндетті түрде бұрындары ақындар сайысқа түскен өз руының атынан.

2) Ерте заманда екі рудың өкілдері болса сайысып отырған ақындар, қазіргі заманда облыс, аудан атынан айтыса береді.

3) Бүгінгі күндегі өзіне де айтыстың, оны таратушы ақындар мен да көптеген өзгерістер айтыстың өту шарттарына енгізілді.

4) Айтыс өнері - ғасырдан ғасырға, атадан балаға және мәдени мұрамыз заманнан заманға ұласып келе жатқан.

5) Айтыс - синкретті жанр өнердің бірнеше түрін қамтыған.

6) Айтыс - жас ақын –жыршылардың мектебі тәжірибе, халқымызды иісі қазақ екенін бүкіл әлемге танытатын шыңы биік.

***5. Пікірді жалғастырыңыз.*** Бүгінгі айтыс – теледидарда өткізілетін, өту барысында жарнамаға үзіліс жарияланатын, жеке жүргізушісі мен дауыс беру жабдықталған жүйелі телефон SMS дауыс беру барысында жүлдеге ие болушыны тағайындау арқылы өтетін концертке айналған «теле-шоу», яғни, «шоу-бағдарлама». Әрине бұлардың өзінің жақсы жақтары да бар. Себебі, соңғы жылдары осындай әрекеттердің арқасында айтыс өнері үлкен қауымға таралып, жанкүйерлер саны көбейтуде алда келеді.

**6. Аударыңыз:** Август Эйхгорн айтыс өнері туралы : « Часто исполнители в подобных случаях пользуются столь излюбленной у них формой импровизационного песенного диалога, в котором они взаимно обмениваются своими мыслями в песенной форме и соревнуются друг с другом в удачном изображении мелодии и слов,остроумных вопросов и находчивых ответов, стараясь превзойти один другого. Этот род «вокльного разговора» требует со стороны исполнителей уже значительной сноровки, музыкальной развитости и таланта, а также поэтической изобретательности. За это «одаренными музами» сынам степей везде у своих сородичей обеспечена почетная встреча, их имена известны по всей округе, и их искусство широко славится. Они являются гордостью своего племени и пользуются преимущественным вниманием перед всеми другими в глазах и сердцах смелых и жизнерадостных казахских девушек, являясь предметом их восхищения».

4-сабақ

**Жетекші және көмекші етістіктер**

Толық лексикалық мағынаны білдіретін етістіктер жетекші етістіктер деп аталады. Мысалы, Ағам сол күні Астанадан *келе қалды* деген сөйлемде *кел* етістігінің лексикалық мағынасы бар, ал *қал* етістігі лексикалық мағынадан ажырап қалғандықтан, **кел** – жетекші, **қал** – көмекші етістік болады.

Жетекші етістікке тән белгілер:

1. Жетекші етістіктің міндетті түрде лексикалық мағынасы болуы керек
2. Жетекші етістік көмекші етістіктен бұрын тұруы қажет.
3. Жетекші етістікке көсемше, есімше жұрнақтары жалғанып, солар арқылы көмекші етістікпен тіркеседі.

Грамматикалық дамудың нәтижесінде өзінің бастапқы лексикалық мағынасынан айырылып, грамматикалық қызметке көшкен етістік түрі көмекші етістіктер деп аталады.

1. Берілген етістіктерді қызметіне қарай бағандарға бөліп жазыңыздар.

|  |  |  |
| --- | --- | --- |
| Етістік | Жетекші етістік | Көмекші етістік |
| кет |  |  |
| кел |  |  |
| көр |  |  |
| отыр |  |  |
| ал |  |  |
| қара |  |  |
| қал |  |  |
| бол |  |  |
| сал |  |  |

Қажетті сөздер: ұйықтап кетті; кетіп қалды; айтқым келеді; келе жатыр; көріп келеді; жазып көр; отырып қалды; оқып отыр; сөйлесе алмайды; алып жүр;

қарап қалды; жақсылап қара; қалып жүрді; барып қалды; айтып бол; болып қойды; соға сал; салып қелді.

**2.** Түсу, алу, қою, кету, болу, беру, салу көмекші етістіктерімен сөз тіркестерін құрастырыңыз.

**Қажетті сөздер:**

ұстап, тауып, төмен, ізіне, түсіріп, құлай, шығарып, тастай, бара, айтып, көре жаулап, қабылдап, білім, шешіп,тапсырыс, жауап, кеңес, әңгімелеп, сезіне, қажет, батыр, бақытты,айыра, шыдас, асып, жаза, біле, айта, отыра, ұшып, мүлт, өтіп, қалдырып, айтып, , ала, біле, қол, дайындап, бере, сұрай, көріп, жібере, ала, беретін, адам, дайын, мәз;

**3. Берілген тұрақты тіркестердің мағынасын сәйкестендіріңіз.**

|  |  |
| --- | --- |
| Пейілі тартпай отыр | Қандай жаза болса да, өз мойнымен көтерді |
| Жұмған аузын ашпай қойды | Беті қайтып, сағы сынып отыр |
| Жүрек жалғап алды | Түйрей сөйледі |
| Басып озды | Ойындағы сырын ешкімге жария ете алмады |
| Басымен жауап берді | Көңілі соқпай, тәбеті тартпай отыр |
| Аузы күйіп отыр | Үндемеді, сөйлемеді, ләм‑мим демеді |
| Тілін сұғып алды | Жеңіл‑желпі тамақтанып алды |
| Сөз аша алмады | Болбыр, қолынан ештеме келмейтін кісі мағынасында |
| Пышақ кескендей тыйылды | Бірден, кілт, кенеттен тоқтады |
| Қамшысын алып келуге жарамады | Қуып жетіп, озып кетті |

**Күй құдіреті**

Қай ұлтқа, қай халыққа болса да сол ұлтпен, халықпен бірге жасасып келе жатқан киелі мұралары қымбат. Қазақ халқы үшін сондай құнды, бағалы мұралардың бірі – күй.

Біз «Күй атасы – Қорқыт» дегенімізбен өнер зерттеушілері Қорқытқа дейін де күйдің «өмір сүргендігін» дәлелдейді. Көне күйлердің әуен-сарыны ертедегі Сақ, Ғұн, Үйсін, Қаңлы, Көк түріктер және басқа да тайпалар өмірінен бастау алатынын алға тартады. Бұған мысал ретінде халық күйлері аталып жүрген «Аққу», «Кеңес», «Боз айғыр», «Сары өзен», «Шұбар ат» және басқа да туындыларды келтіреді.

Күйді ел тарихынан бөліп қарау мүмкін емес. Кешегі замандарда күйлерде халықтың қайғы-қасіреті, азат өмірге ұмтылысы, әділетсіздікке күресі өрнек тапты. Негізі, күй жайдан-жай шығарыла салмайды. Ол адам жанының ішкі толқынысынан, сезімінен пайда болады. Күйлерде тек көңіл‑күй ғана емес, жер‑су аттары, жануарлар, құстар, табиғат құбылыстары және басқалар суреттеледі.

Ен далада күн кешкен елдің аузынан шыққан «күй» деген сөздің аспаптық музыкаға тән атау екені, оның түп-тамыры одан да арғы замандарда жатқаны он төртінші ғасырдан бері белгілі. Осыған дәлел байырғы заманда 600 жыл бұрын тасқа салынған суреттің табылуы. Сондай ақ «күй» сөзінің көнелігін білдіретін тағы бір дерек қазақта «Ақсақ құлан» атты күй болуы. Туу тарихы жағынан бұл күй Шыңғыс хан жорықтарымен тұстасады. Қазақ халқының басына қара заман боп орнаған ХІІІ-ХІV ғасырдың тарихи оқиғаларын баяндайтын шығармаларды алсақ , олардағы музыкалық тілдің тереңдігі, асқан шеберлікті керек ететін ойнау әдіс-амалының молдығы, аңыз хикаяларды суреттеудегі бағдарламалық жүйесі Қазақстан жерінде аспаптық музыка мәдениеті аса жоғарғы дәрежеде ертеде-ақ дамығанына бірден бір айғақ. Қазақ халқының тұрмыс-харекетімен, өмір-тіршілігімен әрқашанда тығыз байланыста болатын күй – жүздеген жылдардан бері қанат жайып, өркендеп келе жатқан жанр. Оларды хатқа түсіретін нота мәдениеті жоқ болса да, сыры мен сымбатын жоғалтпай, қайта ажарлана, әрлене түсіп, ауыздан ауызға көшіп, атадан балаға мирас боп қала берді. Әлбетте, құм басқан қалалардай, бізге жетпей, уақыт шыңының астына көміліп қалған күйлер де есепсіз екені және даусыз.

Көпке белгілі, қазақтың халық арасында ең кең тараған музыкалық аспабы – домбыра. Оның әлденеше себептері бар. Домбыраны жасау аса қиынға соқпайды, қолы ұсынақты адам көрінген ағаш затынан жасап ала береді. Әрине, домбыра бәрінен бұрын күйдін аспабы. Қазақ күйлерінің көпшілігі домбыраға арналып шығарылған. Белгілі зерттеуші Хайролла Жүзбасовтың пікірінше домбыра сөзі «дөпбұра», «дәлбұра», «дембұра» деген сөздердің тізбегі арқалы жасалған. Бұл белгілі бір логикаға бағындырылған қызғылықты жорамал. Тағы бір болжамды этнограф Ерік Көкеев еңбектерінен табуға болады. Ғалымның пікірінше «том» деп түюлі жұдырық немесе қолдың саласы айтылады. Кейіннен бұл түбір ұяңданып « домға» айналған, «быра» тіркесі бір нәрсені шерту, тарту, дыбыс шығару деген мағына береді-мыс. Яғни, домбыра сөзі «қолдың саласымен немесе бес саусақпен шекті шерту» деген мағына береді.

**1. Мәтінді белгі қойып оқыңыз.**

**2.Мәтіннен көмекші етістіктерді теріп жазыңыз.**

**5-сабақ**

**Күрделі етістіктер**

**1-жаттығу. Көп нүктенің орнына көмекші етістікті қойыңыз.**

1. Қазіргі таңда еліміз өз тәуелсіздігімізге қол жеткізгеннен кейін мемлекеттік тіліміз – қазақ тілі болып ... . 2. Мемлекеттік тілдің қолдану аясы, бедел-мерейі мемлекет ішінде ғана емес, халықаралық қатынастар деңгейіне дейін артып ... . 3. Қазақстан Президенті «Мәдени мұра» бағдар­ламасын іске асыру жөніндегі мәжілісте сөйлеген сөзінде әлемдік шығармалардың қазақ тіліне аударылуының маңызы ерекше екенін атап ... . 4. Тіл арқылы бүкіл адамзатқа тән гуманистік идеяларға қол жеткізуге ... . 5. Бірде‑бір адам сөйлемейтін тіл – өлген тіл болып ... . 6. [Өзіңді сыйлатқың келсе, өзгені сыйлай ... !](http://www.google.kz/url?sa=t&rct=j&q=%D0%B1%D1%96%D0%BB&source=web&cd=4&ved=0CC0QFjAD&url=http%3A%2F%2Fkyzdaralemi.kz%2Ftarbyelik-jarasady-kyz-balaga%2F4-2011-04-20-12-19-37.html&ei=_xAUT5bEJc2OmQXB36WBCg&usg=AFQjCNHaxt3mmbv6L55PlU7mQRmHU6Sxcg) 7. Ұлттық тәрбие мәселелерін орыс тілінде насихаттайтын бағдарламалар, мемлекеттік тіл саясатын насихаттайтын жарнамалық-имидждік бейнероликтер ұсынылып ... . 8. Қазақ тілін үйрену нәтижелі болу үшін профессор З. Күзекованың «Қазақша сөйлейміз» атты кітабын сатып ... .

**2-жаттығу. Көмекші етістіктердің білдіріп тұрған амалдық мәнін ажыратып, бағандарға орналастырыңыз.**

|  |  |
| --- | --- |
| **Қимылдың басталу кезеңі** |  |
| **Қимылдың болып жатқан кезеңі** |  |
| **Қимылдың аяқталып жатқан кезеңі** |  |
| **Қимылдың созылыңқы -**  **лық кезеңі** |  |

**Қажетті сөйлемдер:**

Ауылға келген соң, екі аптадан кейін қазақ тіліндегі сөздерді түсіне бастады.

Мемлекеттік қызметкерлер қазақ тілін деңгейлеп оқып жатыр, себебі болашақта мемлекеттік тілді білмесең, жұмыстан шығарып жіберуі мүмкін.

Өз ойын шешендердің сөздеріне сүйене отырып, шебер айтып шықты.

Сен шет елдің тіл үйрену тәжірибесін де байқап қара.

Тілдің адам өміріндегі маңызын жеткізіңкірей айтты.

**3-жаттығу. Сөздерді тиісті орнына қойып, күрделі етістік жасаңыз.**

1. Қасиетті сахнада жүрген біраз уақыт ішінде Айсұлу рөлдерде ойнапты, ән ... . 2. Жазушының бұл еңбегі дархан көңіл халқымыздың даңқты тарихынан сыр ... . 3. Алматы облысының шығармашылық зиялы жырдан шашу ... . 4. Гүлжан мен Асыл "Жас дарын" байқауына қатысып, бірі домбыра тартты, бірі би ... . 5. Оның алдында да, одан кейін де суреттер түсірілді, әлі де өмір жылтыр қағаз бетінде тоқтаусыз бейнеленіп ... 6. Биыл бұл балалар үйіне көптеген қайырымдылық көмек ... ... . 7. Көрме барысында фотографтар бір-бірімен жақын танысып, тәжірибе ... . 8. Наурызбай батырдың ұрпақтары ақынға теміртұлпар тарту ... .

**4-жаттығу. Сөйлемдерді аяқтаңыз.**

1. Сыбайлас жемқорлық мәселесімен үнемі ... ... . 2. Бұл әдіс білім деңгейін арттыруға септігін ... ... . 3. Жастардың көбі заң, экономика мамандықтарын ... ... . 4. Мектептен кәсіптік білім алған балалар жүз пайыз жұмыспен ... ... . 5. "Мейірім" қоры Бағанашылдағы балалар үйін қамқорлыққа ... ... . 6. Сағила адам баласының мұқтаждығын көргенде жаны төзіп ... ... . 7. Әмір сол түні ең жүйрік атты ерттетіп, сарайдан ... ... . 8. Олар керуендерін сайлап алып, Памир тауларына дейін ... ... .

**Қажетті сөздер:** тигізе бастады, алып жатыр, қамтамасыз етіледі, отыра алмайды, бөлеп келеді, барып келді, қашып шықты, күресіп келеміз.

**Абай философиясы**

Ұлы Абайды өмір, қоршаған дүние, табиғат, болмыс сыры, олардың заңдылықтары көп ойландырған, ол дүние сырына бойлап, өзін мазалаған сауалдарға жауап табуға тырысқан. Мен осы кіммін? Жан иелері өмірінің түпкі мәні неде? Барлық адам баласы, жан-жануарлар да тамақтанады, ұйықтайды, қорғанады, артына ұрпақ қалдырады. Сонда адам баласының басқа жан иелерінен айырмашылығы неде? Міне, Абай әркімді де толғандыратын терең сырлы сұрақтарға жауап іздейді. Ол өзінің ілімінде, пәлсапалық шығармаларында адам баласының өмір сүру мақсатын, сол мұратына жету жолын, әлемдегі болмыстың мәні мен өзіндік ішкі байланысты, жалпы заңдылықтарын ашып көрсетеді.

Кемелдену, жетілу – адам өмірінің мақсаты екенін айтады Абай. Жетілу дегеніміз не? Түрлі жетілулер бар. Мысалы, спортпен шұғылданып өзіміздің денемізді, күш-қуатымызды жетілдірсек, ал ғылым-білім, өнерге үйрену арқылы ой-өрісімізді жетілдіреміз. Абай осыларды айта отырып, бұлардан гөрі маңыздырақ жетілу барын, ол – рухани жетілу, яғни жанды жетілдіру деп көрсетеді. Абайдың айтуы бойынша жан жүректе орын тепкен. Жан адамның тыныс-тіршілігін, іс-әрекетін жүрек арқылы басқарады. Егер жан жетілмеген болса, онда адамның іс-әрекетінде де кемшілік болады. Ішкі дүниесі тазарып, жетілген адам ғана қателікке ұрынбай, өмірде жаңсақ баспай, дұрыс өмір сүре алады. Адам баласының бақыты оның жүрегінің тазалығымен тығыз байланысты деп үйретеді Абай. Сонымен, жетілудің негізі –жүректі жетілдіру екен. Бұл – адамның ішкі нәзік болмысын тазарту деген сөз. Абай өз шығармаларында жетілу жолдарын, олардың түрлі белестерін көрсетеді. Әрбір адам осы жетілу жолдарынан өте отырып өзінің қай деңгейде тұрғанын және өмірінің келесі белесін анықтай алады. Мәні терең ашылып, келешегі айқындалғанда ғана адам өмірі маңызды болмақ. Абай ілімі осылай әркімнің өмірінің мәнін ашып, оның келешектің жарқын жолына шығуына мүмкіндік береді. Абай шығармашылығының елеулі саласы - қара сөздері, оның өлеңдерімен мазмұндас, идеялас болып, соларды толықтырып жатады. Абай өзінің қара сөздерінде «артқа алаң болмай», алға ілгері басуды арман етті. Ол жастарды өмірге жарқын көзбен қарап, жастық шақты мағынасыз өткізіп алмай, өмірден керегін ала білуге шақырды.   
***http://abay.nabrk.kz/i/px.gif***

**ҚОС ЖАЗБА КҮНДЕЛІГІ**

|  |  |
| --- | --- |
| **Мәтіннен үзінді** | **Түсіндірме (Комментарий)** |

***1. Өлеңдерді мазмұнына, ұйқасына қарай толықтырыңыз, қандай философиялық мән барын анықтаңыз.***

*Тайға міндік*

Тайға міндік,

Тойға ... ,

Жақсы киім киініп.

Үкі ...,

Күлкі ...,

Жоқ немеге сүйініп.

Күйкентай күтті,

Құс өтті,

Не ... .

(Абай).

***Қажетті сөздер:*** бақтық, шаптық, бітті, тақтық.

*Сегіз аяқ*

Болмашы ...,

Болсайшы ...,

Жан аямай кәсіп қыл!

... ыржаң,

... қылжаң,

Бола ма дәулет, ... бұл?

Еңбек қылсаң ерінбей,

Тояды қарның тіленбей.

(Абай).

***Қажетті сөздер:***  орынсыз,кекшіл, көпшіл, болымсыз, нәсіп.

**2. Сөйлемдерді дұрыс аяқтаңыз.**

1. Абай ең озық реалист-суреткер болды және сонысы үшін де біз ... .

2. Абай нақыл арқылы айтпақ ойын ... .

3. Абай шығармаларында халық поэзиясының ... .

4. Абай өз халқын қастерлеумен ...

5. Абай ел өміріндегі феодалдық ескі салтқа ... .

6. Абайдың көптеген өлеңдері ... .

6-сабақ

**Субъекті мен объекті арасындағы қарым‑қатынастарды білдіру**

**1. Төмендегі сөздерге мағыналас сөздер жазыңыз.**

1. халықпен бірге жасасу, **саналады, мысалға** келтіреді, суреттеледі, ұқтырады, ұмтылдырады, қалыптастырады.

**2. Субъекті мен объекті арасындағы қарым‑қатынастарды білдіретін етісті толықтырыңыз.**

Үлгі: *сұранды‑сұрасты‑ сұратқызды‑ сұраттырды, сұралды, сұратты*

Жуынды‑ жуғызды‑ ...

Салынды‑ ...

Ойланды‑ ...

Ішілді‑...

Сөз берілді‑ сөз бергізді‑... .

Қазақ тілінде амалды, істі істеушілер (субъектілер) мен істелетін зат (объектілер) арасындағы қатынас етістіктің етіс категориялары арқылы беріледі.

**Етіс** (**етіс категориясы**)ның сөз тудыру қабілеті де, сөйлемдегі сөздердің синтаксистік құрылысын өзгерту қабілеті де болады. Етіс жұрнақтары түбір етістіктерге де, арнаулы жұрнақтар арқылы жасалған туынды етістіктерге де, күрделі етістіктердің түр­‑түрлеріне де керегінше жалғана береді.

Етістер жұрнақтарының түрлеріне, мағыналары мен қызметтеріне қарай, бес түрге бөлінеді.

|  |  |  |  |
| --- | --- | --- | --- |
| Етістер | Мағынасы | Жұр  нақ  тары | Мысалдары |
| 1. Негізгі (основной залог) | Өзге етіс формаларына таяныш – негіз болып, солардың түрлерін, мағыналарын, қызметтерін айқындайды. | Ø |  |
| 2. Ортақ етіс (Взаимно‑совместный залог) | Бірнеше субъектінің қатысы арқылы жүзеге асатын амалды білдіреді. | **‑с**  **‑ыс**  **‑іс** | *жина****с,*** *сөйле****с***  *жаз****ыс,***  *апар****ыс***  *көр****іс****, кел****іс*** |
| 3. Өзгелік етіс (Понудительный залог) | Іс­‑қимылдың басқа біреу арқылы орындалатынын білдіреді. | **‑т**  **-дыр, -дір,**  **-тыр, -тір**  **-ғыз, -гіз,**  **-қыз, -кіз** | *боса****т****, жүгір****т*** *жуғыз****дыр****, енгіз****дір*** *сат****тыр****ды, кеп****тір****ді бар****ғыз****дым, кір****гіз****дім айт****қыз****ды, кес****кіз****дік* |
| 4. Ырықсыз етіс (Страдатель  ный залог) | Іс‑әрекет, қимыл иесі айтылмайды, қимыл өздігінен істеледі. | **‑л**  **‑н**  **‑ыл, ‑іл**  **‑ын, ‑ін** | *баста****л****, қара****л***  *тазала****н***  *жаз****ыл****ды, жібер****і****лді*  *сал****ын****ды, әкел****ін****ді* |
| 5. Өздік етіс (Возвратный залог) | Іс‑әрекеттің сол әрекетті орындаушының өзіне жұмсалуын білдіреді. | **‑ын, ‑ін, ‑н** | *жу****ын****ды, ки****ін****ді*  *ойла****н****, тара****н*** |

**1-жаттығу. Сөйлемдерді мағынасына қарай топтаңыз.**

|  |  |
| --- | --- |
| **Бірнеше субъект арқылы істелген қимыл** | «Мәдени мұра» бағдарламасы бойынша «Қазақтың дәстүрлі 1000 күйі» жинағының шығуына қазақтың біраз азаматтары атсалысқан.  **2001 жылы 18 мамырда Күлтегіннің құлпытасын Президентіміздің өзі ашысты.** |
| **Объектіге бағытталған қимыл** | **Үсен төре басын көтеріп, күйге рахметін айтып, Қазанғапты келіп құшақтаған көрінеді.**  **Құрманғазы ұзақ ойланып, қолына домбырасын алады.** |
| **Өздігінен істелген қимыл** | Күй ­ ‑ қазақ халқында ерекше өнер болып табылады.  Шертпе күй сөз болғанда алдымен аузымызға Тәттімбет аты алынады. |
| **Бөгде біреу арқылы жасалған қимыл** | Бәріміз жабыла отырып, Құрманғазының «Сарыарқа» күйін тартқыздық.  Өмір, табиғат, жақсылық пен жамандық, әділеттік пен әділетсіздік аналарымызды да толғандырып, қолдарына домбыра алдырған.  халық күйлерінен басқа 140 күйшінің шығармалары енгізілген.  **Қасиетті қара домбыраның күмбір үні жаныңызды жадыратсын, тыңдаңыздар, ардақты ағайын.** |

**2-жаттығу. Берілген етістерді мағыналарына қарай топтастырып, сөйлем құраңыз.**

Жиналды, тазаланды, бұрылды , жаздырды, келтіртті, айтысты, тұрғызды,

соғылды, жуынды, азайтылды, сақтанды, ойнады , киінді, айтылды, көтерісті.

**Шәкәрім Құдайбердіұлы шығармаларындағы имандылық концепциясы**

Имандылық – адамның қоғамдағы, күнделікті өмірдегі іс-әрекеттерін белгілі бір қалыпқа түсіретін ішкі рухани реттеуіш, қадір-қасиет, адам бойындағы адамгершілік, ізгілік, кісілік белгісі. Дәстүрлі қазақ қоғамында адамның имандылығына – мінез-құлық жүйесіндегі ерекшеліктеріне көп көңіл бөлінген. Адамның жарық дүниеге келуі, өсуі, ержетуі, тіршілік етуі, қартаюы, ата мен баланың қарым-қатынасы, үлкендік пен кішілік, сыйластық, әдептілік пен арлылық, инабаттылық тәрізді маңызды мәселелер имандылықтың маңызды құрамдас бөлігі ретінде ешқашан да назардан тыс қалмаған.  
 Жастардың үлкендерге құрмет көрсетуі, үлкендердің кішілерге ізет білдіруі өмір сүру салтына айналған. Қоғамда берік қалыптасқан осындай көрегенділікпен өмір кешу дағдылары жинала келіп, барша адамгершілік қағидалардың, Имандылықтың жазылмаған кодекстерінің қалыптасуына негіз болған. Шәкәрім Құдайбердіұлының Иманым атты жинағында жаратылыс жұмбағы, Алла мен адам қарым-қатынасы, иман жайлы жазған туындылары қамтылған. Ой бастауы Құран Кәрімнен құйылар Шәкәрімнің сыр сөздері бүгінгі қоғамның тынысымен үндес екендігі даусыз. Қазақ қауымының ғана емес, жалпы адамзат баласының рухани қазынасы үшін өлмес өсиет қалдырған Шәкәрімнің асыл мағыналы сыр сөздерінің жылдар өткен сайын жаңғыратыны шындыққа айналып отыр.

Шәкәрім - әдебиеттің әр алуан жанрларына қалам тербеген қаламгер. Шәкәрім  лирикасындағы тақырыптық мазмұн-қоғам қайшылықтарын азаматтық талғамда терең мән беріп, сын тезіне салуы, сол қоғамның шындығы мен сұранымынан туындаған ағартушылық –демократтық мақсаттағы сыншылдық идея. Ақынның қоғам өмірін суреттеген сыншылдығы да, шыншылдығы да, наразылығы да, лирикалық жанр үлгісінде тоғысады. Оның реалистік сипаттағы лирикалық туындыларында әдеп, мінез-құлық, имандылық, ар ілімі сынды категориялары бірден көзге түседі. Бұл Шәкәрім лирикасындағы авторлық ерекшелік болып табылады.

Ақынды қатты толғандырған мәселенің бірі - қару-жарақтың адам мен табиғатқа қарсы жұмсалуы, империалистік соғыс кезінде адамның қырылуы, озбырлық пен зорлықтың орын алуы. Мұндай келеңсіз кесепаттарға қарсы жазылған өлеңдері Шәкәрімнің интернационалдық ой, толғаныстарының биіктігін, заманалылығын аңғартады. ("Патшалар сансыз шығыс қылады", 1919; "Адам немене" 1915) , "Бостандық таңы атты", " Бостандық туы жарқырап" (1917) өлеңдері Қазан революциясына арналған. Ақын жарқын өмірді, болашақты, бейбітшілік пен берекелі тұрмысты жырға қосты. Әлеуметтік жағдайға байланысты тұңғыш рет "Шаттық" деген сөзді қолданғанымен, Ш.Құдайбердиевтің жаңа заманның өзгерісіне үн қосуы әлі де тосаң. Оның мұраты бұрынғысынша адал еңбекте, рулық жікшілдікті жоюда, әділеттігі жарасқан тұрмыс құруда еді. "Қош жұртым" өлеңінде (1931) жапан түзде жалғыз жатқанмен халықтан қол үзбегенін, болашаққа сеніммен қарайтынын білдіреді. Бұл ойын С. Мұқановқа жазған хатында(3.2.1931) айқын білдірген. Шәкәрім ауыз әдебиетінің суырыпсалма ақындар поэзиясының жазба әдебиетке ауысуына зор қызмет етті. Лирикалық жанр түрлерінің дамуына ,мазмұнының етене жақындасуына мол еңбек сіңірді. Көптеген өлеңдеріне ән шығарды. Абайдың кеңесі бойынша "Қалқаман - Мамыр" дастанын жазды. (1888). Мұнда кіршіксіз махаббат дәріптеліп, ел билеушілер орнатқан қатыгез тіршілікке қарсылық, оны айыптау бар. "Еңлік - Кебек" дастанында (1891) бірін-бірі сүйген екі жастың қасіретін ескілікті салт-сананың қатып қалған уағыздарымен байланыстырады.

Қорыта келгенде , ХХ ғасыр басындағы тарихи - әдеби процеске ерекше ықпал еткен таза ұлттық таным тұрғысынан айнымаған Шәкәрім лирикасына теориялық тұрғыдан талдау жасағанда оның қазақ поэтикалық өлең үлгісіне жаңа көркемдік түр мен сапалық мазмұн енгізгенде көз жеткіземіз. Азаматтық ар үні, әлеуметтік әуен басым жататын Шәкәрім лирикасы оқу-білім, ғылымды, адал еңбекті, талапшылдықты, адамгершілікті насихаттаған философиялық ойшыл ақындық тұлғасымен, әлеуметтік өмір қайшылықтарын, өз заманының шындығын нақты түрде, үлкен сыншылдықпен ашық көрсетуі арқылы ерекшеленеді. Автордың лирикалық шығармаларын зерттеу арқылы, туындыларының идеялық-көркемдік ізденістері сан алуан, лирикалық сезім табиғаты әлде қайда күрделі, пәлсапалық дүниетаным өресі терең, ақындық шеберлігі мен қуаты ешкімге ұқсамайтын дара екендігіне көз жеткіземіз.

**7-сабақ**

**Сөйлеу тақырыбы:** Жамбыл шығармаларындағы батырлық концепция

**1. Сөздердің мағынасын есте сақтаңыз.**

|  |  |  |
| --- | --- | --- |
| 1 | тұтастыру |  |
| 2 | көкірегіне тоқу |  |
| 3 | тайсалмау |  |
| 4 | бағынышты |  |
| 5 | көш-жөнекей |  |
| 6 | күйік-нала |  |
| 7 | мүшкіл |  |
| 8 | жұтаң тұрмыс |  |
| 9 | қомақты |  |
| 10 | доғару |  |
| 11 | мәжбүр болу |  |
| 12 | жігерлендіру |  |
| 13 | қамқор |  |

**2. Мәтінді оқып, сұрақтарға жауап беріңіз.**

**Жамбыл шығармаларындағы батырлық концепция**

Жамбыл–өмірімен де, шығармашылығымен де екі ғасырды молынан тұтастырып жатқан ұлы жырау. Жамбылдың халықтың ақындық қазынасын жете, зерделей меңгеріп, жаңғырта, жаңарта дамытқан, өмір-тіршілік даналығын көкірегіне тоқыған, елдің арғы-бергі тарихын әділдік, шындық сөзін ешкімнен де тайсалмай айтатын, өлеңі тау өзеніндей тасқынды үлкен дарын иесі екенін танимыз.

Жамбыл өмірге келген кезде Қазақстанның оңтүстігі, оның ішінде ақынның туған өлкесі – Жетісу өңірі Қоқан хандырына бағынышты болатын. Ал Қоқандықтардың халыққа жасаған зорлық-зомбылығы айтып жеткізгісіз ауыр еді. Ақынның өзі ауылдары солардан қашып бара жатқанда, қақаған аязды қыс айында көш-жөнекей туыпты. 1864 жылға дейін Қоқан хандығы, онан соң Ресей империясы билеген замандағы халықтың мүшкіл тірлігі, өз отбасының жұтаң тұрмысы, мықтының әлсізге зорлық-зомбылығы тумысынан талантты, намыскер Жамбылдың ішіне қайғы болып байланады. Ақын жыр, айтыстарының уыттылығы, адамдықты, әділдікті, батырлықты көксеген аңсары, кедейді жақтап, қайырымсыз бай, төрелерді ызалы шенеуі сол күйік-наладан бастау алып жатқан-ды.

Адамдық, батырлық, елдік жоқ жерде адам мен мал басының көптігінде ешқандай қасиет болмайтынын дәлелді, қисынды етіп алға тартады. Өтеген, Сұраншы батырлар туралы ұзақ дастандары – даңқты ақынның төңкеріске дейінгі шығармашылығынан сақталған қомақты мұрасы. Айтыстарда қарсыласын тыңдаушылардың көкейіне қонымды, салмақты уәжбен тұқыртып алған соң, оның мақтаған байлары мен саудагерлеріне қарама-қарсы елдің тәуелсіздігі үшін күрескен Сұраншы, Сауырық батырларды нағыз ерлер,халық қалаулылары етіп көрсетеді.

Батыр Сауырық, Сұраншы жауда өлген,

Халық үшін шейіт болып, жанын берген.

Елді қорғап өлгеннің арманы не,

Қалың қазақ құрметтеп, соңына ерген.

Екі батырдың есімі де, олардың Жетісуды қоқандықтардан азат етудегі басшылық және қаһармандық ерліктері де баршаға белгілі жайт. Құлмамбет айтысында екі батырдың ерлігін шындыққа негіздеп жырлағанда бұған қарсы қисынды ештеңе таба алмаған Құлмамбет айтысты доғаруға мәжбүр болады.Сөйтіп, Жамбылдың Құлмамбетпен айтысы өз кезінің әлеуметтік өткір мәселелерін көтеруімен, халықтық, гуманистік сипатымен, образды өлең өрнегімен, идеялық-мазмұндық жақтан айтыстың жаңа өрісін ашуымен бағалы да мәнді.

Ұлы Отан соғысы жылдарында Жамбыл өлеңдері кеңес жауынгерлерін, халқын жауды жеңуге жігерлендірді. Ол ең жоғарғы сыйлық - Мемлекеттік сыйлықтың иегері атанды. Жамбылдың "Өтеген батыр", "Сұраншы батыр" аталатын дастандарында халық үшін еміренген, еліне қамқор, пана болған халық батырларының ерлік, адамгершілік бейнесі өрнектелген.

**3. Мәтіндегі есімше формасының анықтауыш, баяндауыш қызметінде жұмсалуына назар аударыңыз, оларды табыңыз.**

**4. Сөйлемдерді дұрыс құрастырыңыз.**

1. Жамбыл - үлкен дарын иесі өмір-тіршілік даналығын көкірегіне тоқыған, елдің арғы-бергі тарихын әділдік, шындық сөзін ешкімнен де тайсалмай айтатын.  
2. Ақынның XX ғасырдың басына дейінгі шығармашылық өмірбаяны туралы деректер аз, кісінің өлеңнен ауыз жаппаған ұшан-теңіз жыр-толғау, айтыстары да түгел сақталмаған.

3. Әйтсе де сақталған бала Жамбылдың дүмше молданы мысқылдап шығарған \"Шағым\", ақындық жолына рұқсат сұраған \"Әкеме\", \"Менің пірім Сүйінбай\" деген өлеңдері, бозбала кезінің мұңды да шуақты көркем жыры – \"Айкүміспен айтысы\", сылқым бойжеткен Кәмшат сұлуға шығарған құрбылық наз өлеңі сияқты дүниелер.

4. Жамбылдың аталарынан шыққан әріректе өнерпаз, сері, палуандар, ділмар шешендер.

5. Жамбылдың ерте оянған өлеңге, ақындыққа құмарту сезімі.

6. Ақын болу үшін ел таныған, әрине, сол өңірдің ақындарымен түгел танысып, өнер сынасу керек.

**9-сабақ**

**Грамматикалық тақырып: Қалау, тілек мәніндегі құрылымдар.**

**Сөйлеу тақырыбы:** **М.Әуезов – суреткер**

**1-жаттығу. Сөйлемдерді адамның қалауын білдіру мәнінде аяқтаңыз.**

1. Біздің жаңа технологиялар көрмесіне ... . 2. Белгілі пианистің Алматыға ... ... екен. 3. Мақсаттың жаһандық қазақы телеарна ... ... . 4. Студенттердің заң саласындағы жаңа терминдердің ... ... . 5. Екі университеттің арасындағы келісімшартты ... ... ..., бірақ ол үшін Түркиядан көп құжаттар алып келу қажет екен. 6. Олардың дағдарыстан шығудың жаңа бағдарламасын ... ... . 7. Біздің қаржылық тұрақтылықты ... ... . 8. Сенің мына мақалаға пікір ... ...?

**Қажетті сөздер:** жүзеге асырғымыз келген, барғымыз келеді, қалыптастырғымыз келеді, ашқысы келеді, келгісі келеді, ұсынғысы келеді, үйренгісі келеді, білдіргің келеді.

**2-жаттығу. Мәтіннен тілек мәнді сөйлемді теріп жазып, олардың мағынасын анықтаңыз.**

**Ел аузынан**

Шапқыншылық кезіңде сыр бойының қалаларының біразы жоңғарлардың қол астында қалады. Ел басшылары жиналып, қалай құтқарудың жолын қарастырады. Сонда Қарабек батыр: "Жауға тізе бүгуден басқа амал жоқ", – деген пікір айтады. Қарабекке ашуланған Төле би:

Атадан ұл туса игі,

Ата жолын қуса игі.

Өзіне келер ұятын,

Өзі біліп тұрса игі,

Жаудан бұққан немені,

Ортасынан қуса игі, –

деп, шырық бұзғандарды жиыннан қудырып жібереді.

**3‑ жаттығу. Сөйлемдерді мағынасына қарай топтастырыңыз.**

1. Меніңалға қойған мақсаттарыма жеткім келеді. 2. Бір саламен ғана шектеліп қалғым келмейді. 3. Көп саланың маманы болғым келеді*.* 4. Болашақта адамдарға қуаныш әкеліп, әр бағытта ең үздік болып, айлығы жоғары маман болғым келеді. 5. Ұжымда сенімді әріптес, құрбыларыма адал дос болғым келеді. 6. Біз сәтсіз ән, сәтсіз клиптер болмаса екен деп тілейміз. 7. Жастың бәрі осындай өршіл намысты, жалын жүректі болса еді. 8. Өміріңде есте қалатын жарқын сәттер көп болғай дейміз. 9. Уақыттың тығыздығын сылтауратқым келмейді. 10. Оның жүрек талмасы ұстап қалмаса игі еді. 11. Ол бізді ұятқа қалдырғысы келмейді. 12. Айтқан сөзінде тұрып, істі дер кезінде тындырып тастағысы келеді.

1. **Қалау мәнді сөйлемдер:**
2. **Тілек мәнді сөйлемдер:**
3. **Қалау мәнді сөйлемдердің болымсыз түрі:**

**М.Әуезов – суреткер**

Әуезовтің мұраcының аса қомақты бөлігі – оның ғылыми зерттеулері. Ол [қазақ ауыз әдебиетін](http://kk.wikipedia.org/wiki/%D2%9A%D0%B0%D0%B7%D0%B0%D2%9B_%D0%B0%D1%83%D1%8B%D0%B7_%D3%99%D0%B4%D0%B5%D0%B1%D0%B8%D0%B5%D1%82%D1%96) жинақтап, жүйелеп, қазақ әдебиеті тарихы, Абайдың өмірі мен шығармашылығы, [әдебиеттану](http://kk.wikipedia.org/wiki/%D3%98%D0%B4%D0%B5%D0%B1%D0%B8%D0%B5%D1%82%D1%82%D0%B0%D0%BD%D1%83) мен [фольклордың](http://kk.wikipedia.org/wiki/%D0%A4%D0%BE%D0%BB%D1%8C%D0%BA%D0%BB%D0%BE%D1%80) теориялық-проблемалық мәселелері жөнінде іргелі еңбектер жазды. [Қоғам](http://kk.wikipedia.org/wiki/%D2%9A%D0%BE%D2%93%D0%B0%D0%BC) және [мемлекет](http://kk.wikipedia.org/wiki/%D0%9C%D0%B5%D0%BC%D0%BB%D0%B5%D0%BA%D0%B5%D1%82) қайраткері ретінде [Әуезов](http://kk.wikipedia.org/wiki/%D3%98%D1%83%D0%B5%D0%B7%D0%BE%D0%B2) жиырмадан астам шет елдерде болып, адамзат қоғамының дамуы, [рухани](http://kk.wikipedia.org/w/index.php?title=%D0%A0%D1%83%D1%85%D0%B0%D0%BD%D0%B8&action=edit&redlink=1) ынтымақтастық үшін өз көзқарасын білдірді. Әлем халықтары оның «[Абай жолы»](http://kk.wikipedia.org/wiki/%D0%90%D0%B1%D0%B0%D0%B9_%D0%B6%D0%BE%D0%BB%D1%8B) роман-эпопеясын айрықша құбылыс ретінде таныды. «[Абай жолы»](http://kk.wikipedia.org/wiki/%D0%90%D0%B1%D0%B0%D0%B9_%D0%B6%D0%BE%D0%BB%D1%8B) – қазақтың көркем прозасын классикалық деңгейіне көтеріп, әлем әдебиетіне көркемдік қуат әкелген үздік туынды. Әуезов өзінің роман-эпопеясында қазақ халқын, оның [ұлттық](http://kk.wikipedia.org/w/index.php?title=%D2%B0%D0%BB%D1%82%D1%82%D1%8B%D2%9B&action=edit&redlink=1) [дәстүрін](http://kk.wikipedia.org/wiki/%D0%94%D3%99%D1%81%D1%82%D2%AF%D1%80) барлық қырынан энциклопедиялық деңгейде жан-жақты ашып көрсетті.

Мұхтар Әуезов Абай тақырыбын, Абай өмірі мен өнерінің мән-мағынасын бар ынта-ықыласымен, асқан сүйіспеншілікпен терең зерттеді. Жазушы ұлы ақынның өпшес мұрасын, тарихи тұлғасын өз халқының тыныс-тіршілігімен, бүкіл өмір жолымен бірлікте алып суреттеп берді. Тарихи бір дәуірді толық қамтитын қазақ даласының бүкіл тыныс-тіршілігімен, өмірін жан-жақты суреттеп көрсететін ұлы эпопеяға автор үлкен дайындықпен келді. Жазушы халық есінде сақталған естелік, әңгіме оқиғаларын, Абай туралы мұрағат материалын, ақынның өз мұрасын жинап, зерттеп, ой елегінен өткізе отырып, ұлы туындысына кеңінен ұтымды пайдаланды.

Бұл романның негізгі арқауы – өмір шындығы, сол өмірде әрекет жасаған тарихта болған адамдардың арасындағы қарым-қатынас, күрес-тартыс, күйініш пен сүйініш. Жазушы халық жадында сақталып қалған кейбір оқиғаларды, фактілерді, әсіресе Абай турасындағы мұрағаттық материалдарды, есте қалған мәліметтерді, ұлы ақынның қалған мұраларын кең, өнімді пайдаланған. Әйтсе де әрбір көркем әдебиетке тән ойдан қосу, сол арқылы өзінің нысаналанған ойын толығырақ, қонымдырақ етіп жеткізуге ұмтылуының да өте орынды екенін атап айтқан жөн.

Эпопеяның басты қаһарманы Абай болғандықтан, шығарманың өн бойындағы шытырман оқиғалар желісі, сан алуан кейіпкерлер әрекеті, тағдыры Абай төңірегінде шоғырланып, ілгері дами түседі.

Данышпан ақынды әлем жұртшылығына танытқан «Абай жолы» эпопеясы барлығы 4 кітаптан тұрады. Мұнда: Абайдай алыпты туғызған қазақ халқының өзгелермен қай жағынан да терезесі тең, дарынды, ақылды, ақ жарқын, жомарт, сері, өнерпаз халық екендігін, ешкімге ұқсамайтын өзіндік мінезі, ұлттық рухы, салт-дәстүрі бар екені эпопеяда жан-жақты суреттеледі.

**4. Абай жолы эпопеясы туралы берілген пікірлерді оқып, осы туралы өз ойыңызды білдіріңіз.**

Үлгі: *«Абай жолы» эпопеясы туралы айтылған бұл пікірлердің бәрі – М.Әуезовтің ерекше талантына, халық алдындағы еңбегіне берілген өлшеусіз құнды баға...*

«Бұл тамаша эпопея бізге тұтас бір әлемді сыйға тартты, табиғаттың тұрмыстың небір ғажайып картиналары мен адам құштарлықтарын сипаттауымен бізді іңкәр етті. Әуезов қаламымен тарих қайта тірілді, ауылдар өмірі, адамдар тағдыры бой көрсетті. «Абай» эпопеясы, – шығармашылықтың тылсым сырына, өмір мен өлеңнің өзара байланысына терең бойлаған туынды, ақын мен поэзия жайлы әлем әдебиетіндегі ең шоқтығы биік үздік шығарма»,–дейді М.Луконин.

Ш.Айтматов: «Бұл роман бүкіл түркі тілдес халықтардың, оның ішінде өткендегі көшпелі халықтардың да адамзат мәдениетіне қосқан зор үлесі... Әлемді көз алдыңа келтіру үшін, басқалардың көзіне түсу үшін, адам рухының қадір-қасиетін асқақтата көтеріп, жар салу үшін өз биігің – Мұхтар Әуезов сияқты асқар шыңың болу керек», – дейді.

**5. Автордың қалауын нақты сөйлемдермен, қалау рай формасында келтіріңіз.**

М.Әуезов: «Биограф ретінде Абай өміріне қатысты материалдар жинаумен 1930 жылдан кейін айналыса бастадым. Өкінішке орай, бұл кезде ақынды жүзбе-жүз танитын адамдардан бірен-саран қариялардың ғана көзі тірі еді», – деп жазады. Абай туралы ұзақ уақыт материал жинаудың қиындығын былай жеткізеді: «Жалпы бұл кезеңдегі романға байланысты жұмыс сипатымды мен әлдеқашан көшіп кеткен керуеннің жұртына келіп, сөнуге айналған ошақ орнынан әлсіз қызуы бар соңғы шоқты тауып алып, оны демімен үрлеп қоздатып, жалынды алауға айналдырмақ болған кешеуіл жолаушының харекетімен салыстырар едім. Көне көз қариялардың күңгірт тартқан зердесі мені Абайдың жас дәуіріне жетелеп, жол көрсетіп отырды. Алпысты алқымдаған Әйгерімнің жүзінен мен оның ақын жүрегін жаулаған балғын заманындағы сұлу ажарын елестетуге тырыстым».

**6. 1) Үзіндіні оқып, Абайдың қандай мәселені шешуге араласқанын анықтаңыз, жазушының рулар арасындағы дауды суреттеуіне пікір білдіріңіз.**

**2) Үзіндіде адамдардың тілегі, қалауы қандай формалар арқылы берілетініне назар аударыңыз.**

*Байдалы Абайдың көп сөйлеспеген кісісі. Кешелер ол да Құнанбаймен араз кісінің бірі еді. Енді соған жібермек. Әуелі Құлыншаққа жіберді. Ол Құнанбайға өкпелі. Сүйіндік болса, ол да бұрыннан ренішті адам. Кеше түні бойғы әңгімеде Абай өз әкесі туралы үлкен кісілердің аузынан ең алғаш сын сөздерін есітті. Ол әңгімелердің ішінде талай-талай мәндер жатыр. Сүйіндік те Құлыншақтай өкпелі адам. Ал енді, міне, тіпті Бөжеймен тізе қосып, әрдайым жаулықты мықты ұстап жүрген Байдалыға жібермек. Оның Құнанбайға қарсы араздығы қатты бекіп қалған тоң сияқты емес пе еді? Көңілі жібіді ме, қабағы жадырады ма? Абай білмейді.*

*Енді соған бармақ. «Осы қалай» деп, біраз ойлана түсіп, Абай өз әкесінің ішін түсінгендей болды. Тегі әкесі өзіне жау адамдарға Абайды әдейі жіберетін болар. «Жау барын көрсін, түсін танысын. Тани келе, көре келе, әкесіне достығы, тілеулестігі күшейсін» деген болу керек. Абай осыны ұқты да, қатты толқып, қиналып ойланды. Шытырман. Бір сәтке Абай өзі көлденеңнен қарап, шытырман ішіне жалғыз, құралсыз, әлсіз күйде еріксіз кіріп бара жатқан өзін көргендей болды. Өзін-езі ойша екіге бөліп, осылайша көлденең көзбен кере жүретін әдет Абайда әр кезде болушы еді.*

*Екі күн өткен соң, Құнанбай Абай мен Қарабасты Байдалыға жіберді. Құлыншақ пен Сүйіндіктей емес, Байдалы бұларға жылы шырай бермеді.*

*Барыстарың қалай? Не шаруамен жүрсіңдер?- деді. Абай өзі келген шаруасын сол арада айтты.*

*Әңгіме тағы жер жайынан. Құнанбай, ел жайлауға шығардан бұрын, былтыр өзі Қарашоқыдан көшірген Бөкенші, Борсаққа Жігітек жерінің жапсарынан жайлау берген болатын. Сол ретте осы Байдалының Қаршығалы Қопа деген қоныстарына «Сүгір мен Сүйіндік ауылдары қоса қонсын, бірге жайласын!»- депті. Абай қымызын ішпей алдына қойып отырып, сол шаруаны айтып шықты.*

*Бұл сөзді есіткенде Байдалы қабағын түкситіп жіберіп қатты түйілді. Абайға жауап бермей, зілдене қарап, қадалып қалды. Абай Байдалының көзінен жасқанған жоқ. Бала жүзінде ашу да, араздық та жоқ. Тек: «Мынау кісі қалай қарайды?» деген тәрізді кінәсіз таңдану ғана бар. Байдалы кірпік қақпай, шұғыл ойланып, үнсіз отырып, ақырында:*

*- Құп болсын! Қонсын Сүгір мен Сүйіндік, не деуші едім!- деді.*

*Қайратты, шапшаң, ер адамның байлауы сияқты. Езбеді. Жақтырмаса да, күйіп отырса да, амалсыз байлауын бір-ақ кесіп, бір-ақ түйді. Сөз бітіп қап еді. Бірталай уақыт үй іші үнсіз болды. Абай қымызын ішіп болып, рақмет айтып, енді жүргісі келгендей ажар білдіргенде ғана Байдалы ырғала түсіп, сөйлей жөнелді.*

*- Айтқаныңа көндім. Бірақ сөз ұғушы ма едің өзің? Әкеңе айтар сәлемім бар. Бұлжытпай жеткізуге жараймысың, жоқ па?*

*- Ойдағыңыздың бәрін айтыңыз, ақсақал! Жеткіз дегеніңіздің бір ауызын қалдырмай апаруға уәде қылайын. Мен тек екі арадағы сәлемшімін. Дегеніңізді жеткізбей кетсем, я бұрсам, қиянат болмас па еді? Мойнымда қарыз қалдырмаспын!*

*Байдалы мына сөзге әбден қанағат қылды. Бала көргені - бала емес тәрізді.*

*- Ендеше жаттан айтсам, сырттан айтқан болады. Саған айтсам, әкеңнің өз көзіне айтқаным!- деп, аз бөгелді де,- «Татуластық, табыстық» деп ек кеше тамам Арғынның тобында. Сол татуласқан сиқым осы ма? Тәтті күнде тағы артыма қалжуыр байлайтын болса, анадағы араздықтан мұның несі озды? Не жаздым! Сенің әкеңе не жаздым осы мен, Жігітек? Атаң Ырғызбайға атам Кеңгірбай оң батасын беріп, би сайлап еді. Өз баласы, өз туысы жоқ емес еді ғой сонда. «Осы болсыншы» деп бермеп пе еді? Ал, бұл болса, бүгін мінеки, алысқа абыройы асса, айналып кеп Жігітекті жаныштайды. Жақынға жауықса, жағалап кеп тағы Жігітекті жентектейді. Бір лабімей кеткені ме үстіп? Шапқа түрте-түрте барып, ақыры бір күн «Өлермен бол да, отқа түс, соныңды көрмей тоқтамаймын!» дегені ғой мұнысы. Қоймас болса сол қолқасын алар. Алмай тынбас сенің әкең! Осыны айт! Бір мен емес, «Жігітек сәлемі» деп айт осыны! Ал, мына жерін алсын, бір бұл емес, тағы тапсын, тағы алсын!- деп, қолын бір-ақ сілікті де тоқтап қалды.*

*«Абай жолы»эпопеясынан үзінді*

*9-сабақ*

**Грамматикалық тақырып: Анықтауыштық қатынастағы**

**құрылымдар (қабыса, матаса байланысқан сөз тіркестері).**

**Сөйлеу тақырыбы: Еліміздің ертеңі – жастардың еншісінде**

1. **Сөздерді мағынасына қарай сәйкестендіріңіз.**

|  |  |
| --- | --- |
| **Синонимдер** | |
| Аға буын | Жігерлі |
| Белсенді | Аудан |
| Ел тізгінін ұстау | Тіксіну |
| Жирену | Жастар, жас жеткіншек |
| Ұрпақ | Ел ағасы |
| Аймақ | елді басқару |
| **Антонимдер** | |
| Үйрену | Бүгінгі |
| Ертеңгі | Жас буын, жас жеткіншек |
| Аға буын | Жирену |
| Артында | Күші жетпеу |
| Күші тасу | Алдында |

1. **Төмендегі фразеологизмдердің мағынасын түсіндіріңіз:**

*ел тізгінін ұстау –*

*ізін жалғастыру –*

*көздің қарашығындай сақтау –*

*жақсыға үйрену, жаманнан жирену –*

**Грамматика**

***Сөз тіркесі*** деп кем дегенде толық мағыналы екі сөздің бір-бірімен сабақтаса байланысуын айтамыз. Сөз тіркестері анықтауыштық, толықтауыштық және пысықтауыштық қатынаста жұмсалады.

***Анықтауыштық қатынастағы сөз тіркестерінің*** байланысу түрлеріне қабыса байланысқан және матаса байланысқан сөз тіркестері жатады. Сұрақтары: қандай? қай? кімнің? ненің?

***Анықтауыштық қатынастағы қабыса байланысқан сөз тіркестерінің*** жасалу жолдары мынадай:

***а) ешбір жалғаусыз орын тәртібі арқылы:*** аға буын, жас ұрпақ, жас жеткіншек т.б.

***ә)қатыстық сын есім тудыратын жұрнақтар арқылы:*** ұлағатты қағида, тәуелсіз мемлекет, бүгінгі ұрпақ, халықтық қалып, мемлекеттік шеңбер.

***б) сан есімді қабыса байланысқан сөз тіркестері:*** ХХІ ғасыр, 30 пайыз.

**Анықтауыштық қатынастағы матаса байланысқан сөз тіркестерінің жасалу жолдары төмендегідей:**

***а) сөз тіркесінің бірінші сыңары ілік жалғауында, соңғысы ІІІ жақ тәуелдік жалғауында байланысуы:*** *еліміздің ертеңі, мемлекетіміздің болашағы, ХХІ ғасырдың жастары.*

***ә) сөз тіркесінің бірінші сыңары жалғаусыз, екінші сыңары ІІІ жақ тәуелдік жалғауында байланысуы:*** *мемлекет бағдарламасы,заман талабы.*

**3. Көп нүктенің орына тиісті қосымшаларды қойыңыз.**

Ұлағат.... қағида, тәуел... мемлекет, бүгін... ұрпақ, әлеумет... тұрғыда, ертең... ел, алдың... толқын, халық... қалып, мемлекет... қалып, халықара... дәреже, білім..., қабілет..., еліміз... ертеңі, мемлекетіміз... болашағы, еліміз... дамуы мен өркендеуі, заман... талабы, ХХІ ғасыр... жастары, жастар... үлесінде.

**5. Мәтінді оқыңыз.**

**ЕЛІМІЗДІҢ ЕРТЕҢІ - ЖАСТАРДЫҢ ЕНШІСІНДЕ**

Жастарсыз - болашақ жоқ. «Ұлт болам десең, ұрпағыңды ойла» деген ұлағатты қағида осыдан қалған. Бүгінгі егемен ел, тәуелсіз мемлекетімізде жастарға білім мен тәрбие беру, оларды барынша әлеуметтік тұрғыда қолдау, ел келешегіне өз үлесін қосатын азамат болып қалыптасуына барлық жағдай қарастырылған. Бүгінгі жас - ертеңгі ел тізгінін ұстайтын ел ағасы. Еліміздің ертеңі, мемлекетіміздің болашағы - жастардың еншісінде. Бүгінгі алдыңғы толқын аға буынның орнын басар, ізін жалғастырар артында өсіп келе жатқан жастар екені белгілі. Ата-бабаларымыз қазақ жерін, қазақ елін, салт-дәстүрін, тілін, дінін көздің қарашығындай сақтап, осы күнге аманат етіп қалдырды. Енді сол аманатты кіршіксіз таза күйінде келер ұрпаққа жеткізу бүгінгі ұрпақ қолында.

Еліміздің ендігі дамуы мен өркендеуі, келешегі жастарға тікелей байланысты. Келешек ел тізгінін ұстайтын жастардың бойында халықтық қалып, әдет-ғұрып, салт-дәстүріміз болуы қажет. Әрі білімді, бәсекеге қабілетті, сонымен қатар дені сау яғни салауатты өмір салтын ұстануы алғы шарт болып табылады. М.Жұмабаев айтқандай, «Арыстандай айбатты, жолбарыстай қайратты, қырандай күшті қырағы» болу керектігі бүгінгі қоғамның, қазіргі нарық пен бәсеке заманының талабы. Жүректерінде жалын бар, бойларынан бұла күштері тасыған жиырма бірінші ғасырдың жастары күнделікті өзгеріп жатқан өмірге, құбылыстар мен жаңалықтарға үрке қарамай, батыстың қитұрқы өміріне еліктемей, «жақсыға үйреніп, жаманнан жиреніп» жатса нұр үстіне нұр болары анық.

Бүгін елімізде жастар саясатына үлкен көңіл бөлуде. Жастар саясатына қатысты сан түрлі пікірлер мемлекеттік шеңберде, халықаралық дәрежеде талқылануы оның қоғам өмірінде айтарлықтай маңызды орын алатындығын аңғартады. Статистика агенттігінің жүргізген мониторинг қорытындысы бойынша мемлекетіміздегі адам санының 4,5 миллионнан астамы жастардың үлесінде. Бұл дегеніміз жалпы халықтың 30 пайызы жастар деген сөз. Ендеше, жастардың бүгіннен бастап қандай тәрбие алуы мен отансүйгіштік қасиетінің дамуы аса маңызды. Мемлекетімізді нығайту және дүниежүзілік қауымдастық талаптарына сай жаңа сапалық деңгейге көтеру – жастарға артылған зор сенім.

**6. *Мәтіндегі басты тірек сөздерді табыңыз***

А) халықаралық қатынастар, жаңа байланыстар

В) елдің тізгінін ұстау, жастар еншісінде

С) тәуелсіздік, бейбітшілік, тыныштық, достық

D) шетелде білім алу, халықаралық деңгей, кредиттік жүйе

**7. *«Бүгінгі жас - ертеңгі ел тізгінін ұстайтын ел ағасы» деген сөйлемге мағыналас сөйлемді көрсетіңіз.***

А) Жаңа көзқарас ұлтты ойлануға, ойлауға үйрету арқылы болашаққа көз жіберуге тәр­биелейді.

В) Әрбір жеке мемлекет өз ішінде қабылданған заңға бағынады және ол заңды бұзушы жауапқа тартылады.

С) Білім мен ғылымды дамытпай, мемлекеттің экономикалық жағдайын көтеру мүмкін емес.

D) Жастар еліміздің болашағы, еліміздің әрі қарай гүлденуі, жаңаруы жастардың қолында.

**8. *Мәтін тақырыбына сәйкес ақпаратты таңдаңыз.***

А) Барлық халық үшін мемлекет тарапынан қажетті инфрақұрылым жасалуы тиіс.

В) Бүгін елімізде жастар саясатына үлкен көңіл бөлуде.

С) Білім мен ғылымды дамытпай, мемлекетті алға сүйреу мүмкін емес.

D) Қазақстанда ынтымағы жарасқан көп ұлтты халық тату­‑тәтті өмір сүруде.

**9.** ***«Ұлт болам десең, ұрпағыңды ойла» деген сөйлемге мағыналас сөйлемді табыңыз.***

А) Білімді игеру үшін тынбай іздену, үйрену жеткіліксіз, сонымен бірге білім алушы­ның бейім-қабілетін білу керек, сонда ғана белгілі бір нәтиже шығатынына сенуге болады.

В) Тілді бүкіл қазақ елінің ұлттық сұранысы мен мемлекеттік мәртебесіне айналдыру керек.

С) Жастардың рухани баюына, тәрбиесіне көңіл бөлсек, дені сау, интеллектуалды ұлттың қалыптасуына жағдай жасағанымыз.

D) Адамдардың табиғи және айырғысыз құқықтарына өмір сүру құқығы, жеке басының бостандығы т.б. жатады.

**10. Сұрақтардың сәйкес жауабын табыңыз .**

1. Жастарға мемлекет тарапынан қандай жағдайлар жасалынып жатыр?
2. Ата-бабаларымыздың аманаты қандай?
3. Жастардың бойында қандай қасиет болуы керек?
4. Қоғамда жастардың алатын орны қандай?
5. Жастарға еліміз қандай сенім артады?

**10-сабақ**

**Қазақстан экологиясы**

Уақыт өткен сайын табиғат пен адамдардың арақатынасы айқындала түсуде. Соңғы жылдары экология туралы пікірлер жиі айтылып жүр. Алғашқы рет экология деген ұғымды (1866 ж.) ғылымға неміс ғалымы Эрнест Геккель енгізген. Экология мағынасы гректің «Эко-Ойкос» деген сөзінен шыққан, үй, бізді қоршаған орта, біз өмір сүретін айнала деген ұғымды білдіреді. Демек, өзің тұрған үйді қалай таза ұстасаң, қоршаған табиғатты да солай таза сақта, соған өз үлесіңді қос.

Бүгінде табиғатты қорғау ісі бүкіл дүниежүзілік проблемаға айналды. Қазіргі уақытта Қазақстанның табиғат байлығын қорғау мәселесі ең негізгі мәселелердің бірі болып отыр. Еліміздің экологиялық проблемаларын айтқан кезде, алдымен Арал, Балқаш, Семей қасіреттерін ауызға аламыз. Бар жоғы 30 жылдың ішінде айдынды теңіз аталған Арал тартылып, екіге бөлінді. Тұзы көтеріліп, қышқыл жауын-шашын болып жауатын болды.

Ғалымдардың есебінше дүние жүзінде жыл сайын ауаға 145 млн тонна күкірттің қос тотығы, 250 млн тонна шаң-тозаң, 5 млрд тонна көмір қышқыл газы, 1 млн тоннадай қорғасын қосылыстары ауаға бөлініп шығарылады екен. Әр түрлі зиянды заттардың биосферадағы таралуы тіршілікке көп зиянын тигізуде. Соның салдарынан атмосфераны ластаушы қосылыстар түтін тұманына айналуда. Ең қауіптісі өте ыстық күндері пайда болатын фотохимиялық құрғақ түтін ауаның ластығын, улылығын арттыра түседі. Тянь-Шань тауының баурайында орналасқан Шымкент, Тараз, Алматы, Өскемен қалаларының ауасы басқа қалаларға қарағанда бірнеше есе көп ластанған. Олардың басты себебі - осы қалаларда өнеркәсіп орындарының көп шоғырлануы.

Республикамыздың экологиялық жағдайының нашарлауы салдарынан әр түрлі жұқпалы аурулар көбейіп кетті. Соңғы жылдары республикамызда экология және табиғатты пайдалану жөніндегі министрлік құрылды. Ол экологиялық жағдайларға жан-жақты талдау жасап, еліміздің топырағы, суы, ауасының тазалығына бақылауды жақсарту ісін қолға алуда.

* ***Тапсырмалар:***

1. Мәтінді оқып, түсініңіздер.
2. Мәтінге жоспар құрыңыздар.
3. Мәтінді әңгімелеңіздер.
4. Экология нені зерттейді?
5. Өздерің тұратын жерлердің экологиялық жағдайы қандай?
6. Ауыз су мәселесі қалай, дұрыс шешімін тапқан ба?
7. Арал, Семей қасіреттеріне қосар үніңіз.

***1. Төмендегі сұрақтарды топ болып талқылаңыздар*.**

1. «Эко-Ойкос» сөзінің мағынасы не?
2. Бұл сөзді ғылымға кім енгізген?
3. Қазіргі таңдағы басты проблема не?
4. Қай жерлердің экологиялық жағдайы өте төмен?
5. Ауаға тарайтын лас заттардың мөлшері қанша?

***2. Мәтіннен шылауларды тауып, олардың сипатын анықтаңдар: қандай мәнде қолданылып, қандай қызмет атқарып тұрғанын көрсетіңдер.***

1. ***Сөздер мен сөз тіркестерінен сөйлем құраңыз.***

Айдынды теңіз, айқындала түсу, ұғым, енгізген, қасірет, ауыз-ға алу, тартылу, зиянын тигізу, ластаушы қосылыстар, шоғырлану.

1. ***Мәтін бойынша сөйлемді толықтырыңыз.***
2. Экология мағынасы гректің «Эко-Ойкос» деген сөзінен шыққан …
3. Бүгінде табиғатты қорғау ісі …
4. Ғалымдардың есебінше дүние жүзінде жыл сайын ауаға…
5. Ең қауіптісі өте ыстық күндері пайда болатын фото-химиялық құрғақ түтін…
6. Республикамыздың экологиялық жағдайының нашарлауы салдарынан…
7. ***Берілген шағын мәтіннің идеясын айтыңыз. Демеулік шылауды тауып, қай сөзбен бірге жұмсалғанын және оған қандай мән үстеп тұрғанын көрсетіңіз.***

Апаттың үлкені адамдар бойындағы эгоистік көзқарастан туындап отыр. «Өз жеріме өзім қожамын. Не істесем де өз еркім: өзен, көлін суалтам ба, даласын жыртып, ақ татыр шөлге айналдырам ба, әлде орман, тоғайын құртам ба, тіпті өртеп жіберем бе - ешкім қолымды қақпайды. Әлем кеңістігін еркін билеймін, табиғатты табындырамын», – деген менмен саясат тіршіліктің тынысын тарылтып бітті.

***6. Алматы қаласының экологиялық жағдайы туралы ой алмасыңыздар.***

***7. «Айнала, қоршаған орта және оны дамыту» тақырыбына шығарма жазыңыз.***

**Қызыл кітап.**

***1. Берілген сөздердің мағынасын түсіндіріп, сөйлем құраңыз.***

|  |  |
| --- | --- |
| *дәуір, егіс, күрт, ластанған, қаңқа, үйір, тарпаң,* | *омыртқалы, жорғалаушы, бекіре, құру, қырылды.* |

***BOOK1***

***Оқыңыз.***

Жер бетіндегі хайуанаттар мен өсімдіктер миллиондаған жыл-дар бойы даму барысында қалыптасты. Адамдардың шаруашылық әрекетіне байланысты жер бетіндегі организмдердің тіршілік жағдайы тез өзгере бастады. Әсіресе жабайы жануарлар көп қырылды, себебі адам баласы аң аулаудың неше түрлі тәсілін қолданды. Ормандағы ағаштарды қырқып, өртеп, орнына егіс екті, жабайы аңдар мен құстардың бұрынғы табиғи жағдайы күрт өзгеріп, мекенін өзгертіп, кейбір түрлері құри бастады. Мысалы, ХІХ ғасырда жер бетінен жануарлардың 10 түрі жойылып кеткен болса, ХХ ғасырдың бірінші жартысының өзінде-ақ 40 түрі құрып кетті. Қазіргі уақытта тек омыртқалылардың 600-ден астам түрінің жойылып кету қаупі төніп отыр. Айталық, Х ғасырдың басында Еуропа жерінде қаптап жүрген жабайы «тур» сиырларының Польша жерінде ең соңғысы 1627 жылы өліп бітіпті. Витус Беринг экспедициясы құрамында болған зоолог Стеллер ашқан су сиыры бар жоғы 28 жыл ішінде жер бетінен мүлдем жойылған.

1741 жылы Командор аралынан табылған су сиырының тұрқы (көлденеңі) 8 м, салмағы 3000 кг шыққан. Ең соңғы су сиырының тұқымы 1768 жылы құрып біткен. Қазір оның қаңқасы Харьков университетінің табиғат музейінде сақтаулы тұр. ХVIII ғасырға дейін дала зонасында үйір-үйірімен жайылып жүретін жабайы жылқы тарпаңның ең соңғы тұяғы 1879 жылы құрып біткен. Осындай жағдайларды ескеріп, өсімдік пен жануарлар дүниесін қорғау мақсатында 1962 жылы Халықаралық табиғат және табиғи ресурстарды қорғау одағы құрылды. Сирек кездесетін және жойы-лып кету қаупі бар, айырықша қорғау шараларын қолдануды қажет ететін жануарлар мен өсімдіктер түрлері тіркелген арнайы кітапты «Қызыл кітап» деп атайды. Алғаш рет Халықаралық «Қызыл кітап» 1966 жылы басылып шықты. «Қызыл кітапқа» енген түрлер екі категорияға бөлінеді. А тобы жойылып кету қаупі төнген түрлерді, Б тобы сирек кездесетін түрлерді қамтиды. «Қызыл кітапқа» тіркел-ген өсімдіктер мен жануарларды қорғап, қорын молайтып отыру жауапкершілігі солар өсетін елге жүктеледі. Сол себепті соңғы кезде әр елде өздерінің ұлттық «Қызыл кітаптары» шығарылуда.

Қазақстан ғалымдары да республикамыздың «Қызыл кітабын» жазды. Бұл «Қызыл кітап» екі бөлімнен тұрады. Оның омыртқалы жануарларға арналған бірінші бөлімі 1978 жылы жарық көрді. Кітапқа кең байтақ даламызды мекендейтін, саны сирек жойылып кету қаупі бар сүтқоректілердің 31 түрі, құстың 43 түрі, балықтың 4 түрі, бауырымен жорғалаушылардың 8 түрі енгізілген. Олар: сүтқоректілерден - қара кірпі, көк суыр, құндыз, үнді жайрасы, қызыл қасқыр, Тянь-Шань қоңыр аюы, қара күзен, орта Азия сілеусіні, т.б.; құстардан - алтай ұлары, қара ләйлек, қарабай, бүркіт, лашын, ителгі, т.б.; балықтардан - сырдария тас бекіресі, арал албырты, каспий албырты және т.б.

Екінші «Қызыл кітапта» (1981) құрып кету қаупі бар 308 түрлі өсімдік тіркелген. Олардың арасында Шренк шыршасы, Грейг қызғалдағы, Шренк тобылғысы, Жетісу недзвенциясы, т.б. өсімдіктер бар.

* ***Тапсырмалар:***

1. Мәтінді оқып, түсініңіздер
2. Мәтінге жоспар құрыңыздар.
3. Мәтінді баяндаңыздар.
4. ***Сұрақтарды топ болып талқылаңыз.***
5. «Қызыл кітап» деп неге аталған?
6. «Қызыл кітап» қанша бөлімнен тұрады?
7. Халықаралық және Қазақстанның «Қызыл кітабына кірген жануарлар мен өсімдіктерді атаңыздар.
8. Өздерің тұратын жерде «Қызыл кітапқа» енген қандай өсімдік пен жануарлардың түрлері бар?

***4. Мәтіннен шылауларды тауып, түрлеріне қарай ажыратыңыздар.***

***5. Мәтін бойынша сөйлемді толықтырыңыздар.***

1. Адамдардың шаруашылық әрекетіне байланысты…
2. Жабайы жануарлар көп қырылды…
3. Өсімдік пен жануарлар дүниесін қорғау мақсатында…
4. Алғаш рет Халықаралық «Қызыл кітап» …
5. Қазақстан ғалымдары да республикамыздың …

***6. Кестеден бірінші бағандағы сөздерге мағыналас сөздерді тауып көрсетіңіз*.**

|  |  |
| --- | --- |
| дәуір  егіс  күрт  ластанған  қаңқа  үйір  тарпаң  омыртқалы  жорғалаушы  бекіре  құру  қырылды | балық түрі  жануардың түрі (биол.)  бауырымен жүруші (биол.)  астықты алқап  жойылу, жоғалу  кірленген, былғанған  сүйек скелеті  кезең  кенет, тегіс  өлді, жойылды  асау немесе жылқының жабайы түрі  жануарлардың бірігіп топтасқаны |

***7. Досыңызбен сұхбат құрыңыз.***

* Халықаралық «Қызыл кітапқа» енген қазақ жерінде мекендейтін өзіңе жақсы таныс қандай жануарларды білесің?
* Менің жақсы білетінім - құлан.
* Құланның етін жеп көрдің бе?
* Иә, кішкентай кезімде жеп көрдім, еті өте дәмді.
* Құланның сыртқы түрі күнде көріп жүрген жануарлары-мызға ұқсай ма?
* Құланның сыртқы түрі жылқыға да, есекке де ұқсайды, бірақ жылқы тектес. Дене тұрқы орта есеппен 250 см, биіктігі 140 см, салмағы 130-300 кг дейін жетеді.
* Қазақстанда қай аймақтарда құланды кездестіруге болады?
* Қапшағай су қоймасында бір үйір құлан бағылып, өсірілуде.

***6. Мәнерлеп оқып, шылауларды тауып, олардың сипатын анықтаңдар: қандай мәнде қолданылып, қандай қызмет атқа-рып тұрғанын көрсетіңдер.***

**Қазақстанның табиғи саябақтары, қорықтары, оларды қорғау.**

***Оқыңыз.***

Дүние жүзінің әр түрлі елдерінде құрылған қорықтардың қорғау тәртібі, атқаратын қызметі мен негізгі бағыты әр түрлі. Сондықтан қорғауға алынған жерлерді қорықтар, қорықшалар, резерваттар, ұлттық парктер, табиғат ескерткіштері деп бөледі. Қазір дүние жүзінің 124 елінде 2600-ден артық ірі қорық бар екен. Олардың ішіндегі ең үлкені Гренландия ұлттық паркі. Оның жер көлемі 7 млнгектар. Біздің республикамызда жалпы 784,1 мың гектар жерді алып жатқан 7 қорық бар. 50-дей аңшылық қорықша, 42 зоологиялық және 24 ботаникалық бақтар мен қорықша, 3 таби-ғат ескерткіштері бар.

Қорық – ерекше қорғауды қажет ететін тұқымы құрып бара жатқан өсімдіктер мен жануарлардың түрлерін табиғи күйінде сақтайтын жер. Мысалы, Барсакелмес қорығы – құланды, Қорғалжын қорығы – қоқиқазды, Үстірт қорығы – дала қойын, Алматы қорығы - Тянь-Шань шыршасын сақтап, көбейту мақсатында құрылған.

Көптеген ғалымдардың еңбектерінде VІ-VII ғасырларда қазақ жерінде ерекше қорғалатын жерлер болғанын жазады. Мысалы, В.В.Бартольд еңбектерінде «Жер жанаты - Жетісу» аталған мекенде өмір сүрген үйсін тайпалары шұрайлы, көк шалғынды, бау-бақшалы салқын жерлерді қорыққа айналдырып, ретсіз мал жаймағандығын, мезгілсіз аң ауламағандығын жазған. Бұдан бабаларымыз ерте кезде-ақ келешек ұрпақ үшін туған табиғаттың әсем жерлерін аялай білгенін байқаймыз.

Ал Ұлттық парктердің қорықтардан айырмасы бар. Ұлттық парктерде өсімдіктер мен жануарлардың сирек кездесетін әрі бағалы түрін сақтаумен қатар адамдардың мәдени демалысын ұйымдастыратын, туризммен шұғылдануға мүмкіндік жасайтын орындар бар.

Қазақстанда алғаш рет ұлттық парк Баянауыл таулы орман алқабында ұйымдас-тырылды. Мұнда 40-қа тарта аңдардың, 50-ден аса құстардың түрлері қорғалады. Олардың көпшілігі «Қызыл кітапқа» енген.

Табиғат ескерткіштері деп сирек, құрып бара жатқан, желдің, судың әрекетінен мүжіліп, бұзылып жатқан ғылыми, тарихи және мәдени жағынан құнды табиғат объектілерін айтады.

Табиғат ескерткіштерін қорғау – бұл жанды табиғатқа тән затты қорғау деген сөз. Табиғат ескерткіштері дүние жүзінің көптеген елдерінде бар. Қазақстанда қазір 24 табиғат ескерткіші бар. Олардың ішіндегі аса маңыздыларына «Жетісу маржаны», «Шың түрген» шыршасы, Павлодардағы «Жыл құстары» табиғат ескерткіштерін жатқызуға болады.

* ***Тапсырмалар:***

1. Мәтінді мәнерлеп оқыңыздар.
2. Мәтінге жоспар құрыңыздар.
3. Мәтінді тақырыпшаларға бөліңіздер.

***1. Сұрақтарға жауап беріңіз.***

1. Қандай жерлер ерекше қорғауға жатады?
2. «Қорықтың» қандай айырмашылығы бар?
3. «Ұлттық парк» дегеніміз не?
4. «Табиғат ескерткіштері» дегеніміз не?
5. Өздеріңіз тұратын жерлерде қандай саябақтар мен қорық-тар бар?

***2. Мәтінен шылауларды табыңдар. Шылаулардың мағыналық ерекшеліктері мен қызметін ауызша айтыңыз.***

***3. Сөйлемді толықтырыңыз*.**

1. Қорғауға алынған жерлерді …
2. Біздің республикамызда …
3. Қорық - ерекше қорғауды қажет ететін …
4. В.В.Бартольд еңбектерінде «Жер жанаты – Жетісу» аталған мекенде өмір сүрген үйсін тайпалары …
5. Табиғат ескерткіштерін қорғау …

***4. Алматы қаласында «Ағашты күту», «Бақ өсіруде» қандай іс-шаралар жасалынып жатыр?***

***5. Мына сұрақтарды пайдаланып, сұхбат құрыңыз.***

1. Айналаңызды, қоршаған ортаңызды қалай қорғайсыз?
2. Құстар мен аңдардың қандай пайдасы бар? Мінездеме беріңіз.
3. Хайуанаттардың қанша жасайтыны туралы не білесіздер?
4. Олардың өмір сүру ортасы туралы әңгімелеп беріңіздер.
5. Құстарға және аңдарға қандай қамқорлық жасадаңыздар?
6. Жан-жануарлар, құстар туралы қандай ертегі, аңыз-әңгіме білесіздер?

BOOK1

Оқыңыз қызық!

Алматы хайуанатханасы 1937 жылы құрылды. Алғашқы экспонаттар Москва, Ленинград хайуанатханасынан, Аскания-Нова қорынан әкелінді. Бастама көтеруші және ұйымдастырушы М.В.Назаров. Негізгі міндеттері: жер жүзі жануарлар дүниесінің сирек түрлерін жинау және көрсету, жануарлардың шығу тегі жөнінен халықтың ғылыми көзқарасын қалыптастыру, табиғатты қорғау, жануарлардың сирек және жойылып бара жатқан түрлерін көбейту идеяларын кеңінен насихаттау.

Қызыл кітапқа енгізілген сирек жануарлардан - қытай аллигаторы, гавиал крокодилі, тарғыл питон, қырғауыл, шағала, бұйра бірқазан, парма кенгуруі, амур, суматра және бенгал жолбарыстары, барыс, арыстан, қара қабылан, ақ аю, морж, шимпанзе, теңбіл бұғы, үнді пілі, қара керік кездеседі.

Алматы хайуанаттар паркі жағдайында қырға уыл, тотылар, саңқылдақ аққу, сұр қаз т.б. құстар үзбей балапандайды, түлкі, кө-гілдір түлкі, қоңыр аю, сервал, амур және суматра жолбарыстары, қабылан күшіктейді, марал - бұзаулайды, жалды қой қоздайды, сібір тау ешкісі лақтайды, зебр құлындайды, үнді пілі туады.

Хайуанаттар паркінің қызметкерлері экскурсиялар өткізіп тұрады.

**Оқиға, іс-әрекеттің әр түрлі фазаларының берілуі**

***1-жаттығу.***Сөйлемдерді оқыңыз. Іс-әрекеттің әр түрлі фазаларын білдіретін сөз тіркестерін табыңыз.

Мен сұрақтарды зерттей отырып, баяндамаға дайындала бастадым. Кішкене бала ерте сөйлей бастады, ол әлі бір жасқа толған жоқ. Апайым сабаққа дайындала бастады. Ол үзіліс болмай-ақ лекциясын аяқтады. Салтанат машина жүргізуді үйрене бастады. Түстен кейін жаңбыр жауа бастады. Дала тып-тыныш, жел басылды. Ол бір нәрсе есіне түсті де жазуын тоқтатты.

***2-жаттығу.***Сұрақтарға жауап беріңіз. Сұраған нәрсені енді ғана бастағаныңызды, немесе аяқтағаныңызды айтыңыз.

*Үлгі: Сен баяндама үшін материал жинап болдың ба?* – Жоқ, мен енді ғана жинай бастадым. // - Жоқ, мен әлі аяқтаған жоқпын.

1. – Журналды қарап шықтың ба?

2. – Мақаланы аударып қойдың ба?

3. – Мен берген кітапты оқып шықтың ба?

4. – Бағдарламаны жаздыңыз ба?

5. – Есепті тапсырып қойдыңыз ба?

***3-жаттығу.***Сөйлемдерді оқыңыз, іс-әрекеттің басталуын, жалғасуын, аяқталуын білдіретін сөздерді атаңыз.

1. Қабылдау комиссиясы мамырда жұмысын бастайды.

2. Үзілістен кейін біз баяндаманы талқылауды жалғастырдық.

3. Журнал мен газетке жазылу тоқтады.

4. Қараңғы түсісімен жұмысты тоқтаттық.

5. Үзіліс ойымызды бөліп жіберді.

6. Жұмысшылар мекемені қалпына келтіруге тырысты.

7. Қараңғы түсісімен жұмыс тоқтады.

8. Үзілістен кейін баяндаманы талқылау жалғасты.

***4-жаттығу.***Жақша ішінде берілген сөздердің бірін пайдаланып, сөйлемді аяқтаңыз.

Мектепте ешкім жоқ, сабақ әлдеқашан ... (аяқталу, тоқталу). Гриппке бола белгілі бір уақытқа мектепте сабақ ... (тоқталу, аяқталу). Самолетпен байланыс ол апатқа ұшырағанға дейін бір сағат бұрын (аяқталу, үзілу). Жазушы жұмысын (аяқтау, тоқтату), кітабын баспаға тапсырды. Келіссөздер екі күнге (тоқтату, үзілу). Жобаны қаржыландыру құралдар жетіспегендіктен (аяқталу, тоқтатылу).

**Қазақстан және халықаралық ұйымдар.**

**1. Сұрақтарға жауап беріңіз**

1) Тәуелсіз Қазақстанның сыртқы саясаты қалай қалыптасты?

2) Қазақстан Республикасы дипломатиясының негізгі бағыттары қандай деп ойлайсыз?

**2. Жаңа сөздермен танысыңыз.**

Кеудемсоқтық, кепілдік, міндеттеме, ынтымақтастық, құбыр, ықпалдастық.

**3. Сөйлемдерді оқыңыз. Қарамен берілген сөздерге мағынасы жақын сөздерді белгілеңіз.**

1) Жаһандану кезеңінде кез келген мемлекет көкейкесті (өзекті, үлкен) халықаралық проблемаларды шешуге ат салысу керек.

2) Қазақстан ядролық қарудан бас тарту арқылы жетекші ядролық мемлекеттер тарапынан өзінің қауіпсіздігіне кепілдік (жауап, кепілдеме) алды.

3) Қазақстан сыртқы саясатының негізгі бағыттарының бірі – Ресеймен ынтымақтастықты (қызметтестікті, достықты) нығайту.

4) ҚазақстанАҚШ-пен демократиялық әріптестікті (серіктестікті, татулықты) дамытуды көздейді.

5) Қазақстан экономикалық, экологиялық, әлеуметтік салардағы байланыстарды дамыту мақсатында АҚШ әкімшілігімен өзара ықпалдастық (өзара ықпал, қысым) аспектілеріне маңызды орын береді.

**4. Мәтінді оқыңыз.**

Азия мен Еуропаның қиылысындағы геосаяси орналасуы, экономикалық және әскери-саяси мүдделері, сондай-ақ қазіргі бар экономикалық әлеуеті Қазақстанды ірі аймақтық мемлекет ретінде қалыптастырудың алғышарттары болды. Қазақстан өзара қауіпсіздік, егемендікті құрмет тұту, аумақтық тұтастық қағидаттарымен өзінің төңірегінде тұрақтылық пен ізгі көршілік аймағын қалыптастыруға мүдделі.

Қазақстан ішкі саяси тұрақтылығы барлық негізгі бағыттардағы сыртқы саясаттың ұғынықтылығына, ашықтығына және болжап білуге болатындығына байланысты, мұндай сыртқы саясат мемлекет ретінде оның әлемдік қоғамдастығындағы позициясын нығайтады. Әлемдік қоғамдастықта айырықша мәртебе алу үшін ядролық кеудемсоқтықтан, осы өлім себетін қаруды иемденуден бас тарту сыртқы саясаттағы басымдық берілетін бағыт екенін бүкіл әлемге таныту маңызды қадам болды. Оның орнына Қазақстан жетекші ядролық мемлекеттер тарапынан өзінің қауіпсіз өмір сүруіне сенеді, кепілдіктер алады.

Қазақстанның сыртқы саяси қызметінің стратегиялық бағыттарының бірі Ресей Федерациясымен жан-жақты ынтымақтастықты дамыту болып табылады. Ресеймен бірлесе отырып, Қазақстан экономикалық мәселелердің кең ауқымын, ең алдымен, көліктік және энергетикалық проблемаларды шешуі тиіс, сондай-ақ біздің аумағымыздағы Байқоңыр ғарыш аймағының және басқа да бірқатар стратегиялық маңызды объектілердің базасында өнеркәсіптік әрі ғылыми-техникалық әлеуетті пайдалануда тізе қосып қимылдауы шарт.

Қытай Халық Республикасына қатысты саясат төтенше маңызды болып табылады. Стратегиялық тұрғыда бұл бағыт Қытай достық және тату көршілік дәстүрлерді нығайтуды және дамытуды көздейді. Қазақстанның Қытайға тартылатын газ және мұнай құбырларын салуға екі жақты мүдделілік бар.

Ресей, Қытай және Орталық Азия бағыттарындағы Қазақстан дипломатиясы күш-жігерінің түпкі мақсаты – Қазақстанның бүкіл шекарасы бойынша қауіпсіздік белдеуін қамтамасыз ету, елдің егемендігін нығайту және экономикалық қайта құрулар жүргізу үшін қажетті сыртқы жағдайларды құру болып табылады.

АҚШ-пен өзара қарым-қатынастарда экономикалық ынтымақтастыққа үлкен назар аударылады. Бұл ретте американдық жекеменшік инвестицияларды тарту; қорғаныс өнеркәсібін дамытудағы ынтымақтастық; Арал өңірі мен Семей ядролық сынақ полигонындағы денсаулық сақтау мен экологияның өткір проблемаларын шешудегі өзара іс-қимыл; гуманитарлық сала сияқты байланыстарды дамыту мақсатында АҚШ әкімшілігімен өзара ықпалдастық аспектілеріне маңызды орын беріледі.

(Қ.Тоқаев)

**5. Мына сөздер мен сөз тіркестерімен бірнеше сөйлем құраңыз.**

Сыртқы саясат, ұлттық мүдде, геосаяси орналасуы, аумақтық тұтастық, әлемдік қоғамдастық, стратегиялық бағыттар, жан-жақты ынтымақтастық, мүдделілік, қауіпсіздікті нығайту, басымдылық, демократиялық әріптестік, қорғаныс, инвестициялар, гумантиралық сала, өзара ықпалдастық.

**6. Берілген сөз тіркестерінің қазақша баламасын беріңіз. Оларды пайдаланып, бір-біріңізбен сұхбаттасыңыз.**

Георграфическое расположение, актуальные международные проблемы, экономические и военно-политические интересы, мировое сообщество, всестороннее сотрудничество, научно-техический потенциал, демократическое партнерство, экономические институты, передовые технологии, привлечение инвестиций, здравоохранение, экологические проблемы.

**7. Мына сөз тіркестерін қалай түсінесіз?**

Ұзақ мерзімді сипаты бар факторлар, экономикалық әлеует, сыртқы саясаттың ашықтығы, ядролық кеудемсоқтық, қауіпсіздік белдеуін қамтамасыз ету, демократиялық әріптестік.

**8. Мына жоспар бойынша мәніннен абзацтарды белгілеңіз. Әр абзацтың негізгі идеясын анықтаңыз.**

1) Қауіпсіздік кепілдігі

2) Қазақстан Республикасы дипломатиясының қалыптасуы

3) “Демократиялық әріптестік”

4) Қазақстан және ҚХР

9. а) Үлгі бойынша бірнеше сөз тіркестерін жасаңыз.

түзету

---------

--------- -ге, -ға, -қа, -ке мәжбүр етеді, қол жеткізеді

---------

жұмыс істеу

---------------- -ды, -ді, -ты, -ті талап етеді, қамтамасыз етеді

----------------

----------------

қару

-------

------- -дан, -ден, -тан, -тен бас тарту

-------

**11-сабақ**

Қазақстанның дипломатиясы

***1. Жаңа сөздермен танысыңыз***

Жаһандандыру, артықшылықтар, бедел, тасымалдау, алғышарттар.

**2. Мына сөздер мен сөз тіркестерінің орысша баламасын беріңіздер.**

Экономикалық артықшылықтар, БҰҰ Қауіпсіздік Кеңесі, саяси бедел, мәдени-гуманитарлық ынтымақтастық, мұнайды тасымалдау, балама бағыт, қаржылық мүмкіндіктері, алғышарттар жасайды, ұлттық мүдделер.

**5. Жақша ішіндегі сөздер мен сөз тіркестерін аударып, қажетті септік тұлғада қойыңыз.**

Жапония мен Қазақстанның байланыстарын жандандыру (большие политические преимущества) береді. Қазақстанның алдында Анкарамен саяси, экономикалық ынтымақтастықтың (значительный потенциал) іске қосу міндеті тұр. Араб әлемінде Египет Араб Республикасының (политический вес и влияние) ескере отырып, Қазақстан осы елмен жақсы қарым-қатынас орнатуға ұмтылады. Таяу Шығыс аймағындағы елдермен сауда-саттық тек мұнай өндіру салаларындағы (взаимовыгодное сотрудничество) орнату маңызды фактор болып табылады.Еуропалық одақпен әріптестік Қазақстанның халықаралық саяси және (экономическое сообщество) кірігуіне жәрдемдеседі.

**6. Сөйлемдерді оқыңыз. Жақшаның ішіндегі етістіктерді осы, өткен, келер шақтардың әр түрлі формасында көрсетіңіз**.

*Үлгі:* Жапониямен ынтымақтастық Қазақстанға көптеген экономикалық артықшылықтар (беру) – береді, берді, бермек.

Қазақстан Анкарамен саяси, экономикалық, мәдени-гуманитарлық ынтымақтастықтың әлеуетін (іске қосу). Иранмен байланыстарды дамыту біздің ұзақ мерзімді экономикалық мүдделерімізді (қамтамасыз ету). Қазақстан араб әлемімен ынтымақтастықты қолдауға (ұмтылу). Таяу Шығыс елдермен қарым-қатынасты нығайту мұнай өндіру саласындағы тиімді байланыстарды орнатуға іргетас (қалау). Еуропалық Одақпен әріптестік Еуропалық жетекші мемлекеттермен сауда-экономикалық байланыстарды тиімділігін арттыруға алғышарттар (жасау).

7. Қ.Тоқаевтың “Қазақстан Республикасының дипломатиясы” деген кітабын пайдалана отырып, “Қазақстан және Еуропа елдері” деген тақырыпта ауызша ақпарат дайындаңыз.

**Қазақстан жӘне халықаралық ұйымдар**

**1. Мәтінді оқыңыз**

Қалыптасқан геосаяси өмір болмысын және әлемдегі геосаяси күштердің қатарындағы өзінің орнын байсалды бағалай келіп, Қазақстан ТМД, сондай-ақ бүкіл әлем шеңберінде әр түрлі интеграциялық топтардың жұмысына белсенді түрде қатысуда, осы арқылы ол әлемнің ғаламдық проблемаларын шешуге өз үлесін қосып қана қоймай, сонымен бірге ұлттық мүдделерін шешуге жол ашады.

1992 жылы 2-наурызда Қазақстанның БҰҰ-ға кіруі өзінің маңызы жағынан тарихи акция болды. Қазақстан БҰҰ-ға әлемдік қоғамдастықтың қатардағы жаңа мүшесі ретінде ғана емес, сонымен бірге қазіргі заманның ең бір өзекті халықаралық проблемалары бойынша белсенді позиция ұстанатын, ядролық қарусыздану жолындағы қозғалыстың алғы шебінде тұрған мемлекет ретінде енді.

БҰҰ-дағы біздің мемлекетіміздің ұстанымы - экономика, экология, әлеуметтік даму, халықаралық құқықты прогрессивті дамыту, адам құқығын сақтау саласында, ұйымдасқан қылмыс пен есірткі бизнесіне қарсы күрес саласында БҰҰ мен өзара іс-қимылды нығайтуға айырықша көңіл бөлу.

Экономикалық реформаларды қаржыландыру, ұлттық экономиканың жекелеген салаларын дамыту жөніндегі арнайы жобаларды іске асыруға арналған заемдар мен несиелерді алу көзқарасы тұрғысынан Қазақстан Халықаралық Валюта қоры, Дүниежүзілік банк, Еуропалық Қайта құру және Даму банкі, Азиялық Даму банкі, Ислам Даму банкі сияқты халықаралық ұйымдармен ынтымақтастыққа мән береді.

2. Мәтінді әңгімелеңіз.

**12-сабақ**

**Салыстыру құрылымдары**

Салыстыру мәнді құрылымдардың көптеген мағыналық реңктері бар:

1. **Салыстыру немесе ұқсату** – Бүгін де кешегі сияқты суық. Біз ағайындылардай құшақтастық. Түлкідей қу, сауысқандай сақ. Ол сығанша биледі.

**2. Болжалды салыстыру** – Менің досым менің қасымнан байқамағандай өте шықты.

**3. Айырмашылығын білдіре отырып салыстыру** – Менің сіңілімнің менен айырмашылығы күн сайын жаттығу жасайды.

**4. Қимыл сынын, мөлшерін, салыстыру шырайын салғастыру** – Фильм қызық болса, оны соғұрлым көп адам көреді, жаурағаным сонша, сөз айтуға шамамыз келмеді.

***1-жаттығу.*** Берілген сөйлемдердің мазмұнын сын есімнің салыстырмалы шырай күрделі формасын пайдалана отырып айтыңдар.

*Үлгі: Электронды микроскоп оптикалық микроскоптан қолайлы. – Электронды микроскоп оптикалық микроскопқа қарағанда қолайлырақ.*

Мұнай отын ретінде көмірден үнемді және (қуатты). Дәрігерлердің пікірінше, белсенді физикалық жаттығулар витаминдер мен дәрілерден (тиімді). Шығыс Қазақстан өзінің табиғи жағдаймен басқа аймақтардан бай. Кавказ аудандары ұлттар құрамы бойынша басқа аймақтардан (күрделі). Марс пен Жердің атмосферасы (тығыз). Марс пен Жердің климаты (қатал, өмір үшін жайлы). Күн мен Жердің диаметрі (үлкен). Планета мен метеорлардың қозғалысы (жоғары).

***2-жаттығу.***Жақша ішіндегі салыстырмалы үстеулерді әр түрлі формасын пайдалана отырып берілген әрекеттерді салыстырыңыз.

Шашу және жинау (*оңай, қиын)* тәжірибе жасау және олардың нәтижесін қорытындылау *(қызық, қиын).* Ауызша емтихан тапсыру және жазбаша бақылау жұмысын жазу *(жақсы, қиын).* Оқыту және оқу *(қызық, пайдалы, қиын, жеңіл)*. Демалыс үйінде демалу немесе рюкзакпен саяхаттау *(қызық).*

***3-жаттығу.***Диалогты оқыңыз. Бірдейлікті білдіретін мағынадағы салыстыру конструкцияларына назар аударыңыз.

- Бізге бүгін қазақ тілінен қандай тапсырма берді?

- *Кешегі сияқты.*

- Немене, бір нәрсені оқи береміз бе?

- Жаттап алғанша.

- Жаңа мәтін болды ма?

- Жоқ, соның өзін талдадық.

- Ал ертең жаңасы болады, бірақ *осындай* қиын.

***4-жаттығу.***Сұрақтарға жауап беріңіз.

*Үлгі: Ертең қайда жиналамыз? – 1) Сол, бұрынғы жиналып жүрген жер.*

Ертең қай уақытта жиналамыз? Осы жазда қай ауданға практикаға барамыз? Бүгін сен қандай қате жасадың? Сіз жаңа тақырыппен жұмыс істеп жатырсың ба? Бүгін біз жиналыста қандай сұрақты талқылаймыз.

***5-жаттығу.***А) Бірдейлікті, айырмашылықты, ұқсастықты (соның сондай, сол сияқты, сол тәрізді, ұқсайды, айнымайды, өзгеше) білдіретін конструкцияларды пайдалана отырып,сөйлем құраңыз.

***6-жаттығу.*** Мақсат реңкі бар салыстыруларға назар аударыңыз.

Біз бәрін балалар жақсы демалатындай ұйымдастырдық. Сені сыйлайтындай істерді істе. Достарың риза болатындай ұйымдастыр. Үйді тездетіп бітір, әкем қуанатындай болсын. Дипломыңды жақсы қорға, шешең уайымдамайтындай болсын.

***7-жаттығу.***Мына сөйлемдердің құрылымдарына назар аударыңыз. (*Сонша* көмекші сөзін *сондай* көмекші сөзіне алмастырып көріңіз).

Әкемнің тым кеш келгені сонша, біз ұйықтап қалдық. Аурудың әлсіздігі *сонша,* төсегінен тұра алмады. Аудармашы болып жұмыс істейтіндей, мен әлі қазақ тілін *сонша* жақсы білмеймін. Мәтіннің қиындығы *сонша,* мен оны аудара алмадым.Әкемнің жұмысының көптігі *сонша*, ол менімен әңгімелесуге уақыт таба алмады.

***8-жаттығу.***Сөйлемдердегі салыстырылу құрылымы қандай сөздермен берілгенін анықтаңыз.

Қанша талап етілсе, сонша жұмыс істейміз. Балалар қанша алып кете алса, сонша кітап алды. Қанша керек, сонша зат алыңыз. Қанша еңбектенсең, сонша нәтижесін көресің. Таудай талап бергенше, бармақтай бақ бер. Мыңның түсін білгенше, бірдің атын біл. Көп ақымақтың ағасы болғанша, бір ақымақтың інісі бол.

**Қазақстан жаһандану дӘуірінде**

**1. Сұрақтарға жауап беріңіз?**

А) Жаһандану дегенді қалай түсінесіз?

Ә) Қазақстанға жаһандану не әкеледі деп ойлайсыз?

**2. Мына сөздердің мағынасын білесіз бе?**

Тұжырымдама, көші-қон, ағын, серпінді, салдары, бәсеке, назар, шоғыр, баламалы, басымдық, қолданбалы, білікті, үздік, секіріс, бастамашылдығы, ұмтылыс.

**3. Қарамен берілген сөздерге мағынасы жақын сөздерді белгілеңіз.**

1) Жаһандану дәуірінде біртұтас **ақпараттың** (хабардың, сәлемнің) еркін қозғалысы дамиды.

2) Әлемде елеулі **көші-қон** (айырбастың, бір жерден екінші жерге көшудің) өзгерістері жүріп жатыр.

3) АҚШ пен Канадаға мигранттар **ағыны** (толқыны, ағысы) күшейді.

4) Жаһанданудың бір белгісі – халықаралық валюта рыногының серпінді (біртіндеп, серпілмелі) дамуы.

5) Интеллектуалдық өнімнің еркін қозғалысы жаһанданудың **салдары** (міндеті, нәтижесі) болып табылады.

6) Білім мен ғылымды дамытудың жаһандандық үрдістеріне жіті **назар** (көңіл, ақыл) аударуымыз керек.

7) Массачусетс, Калифорния және Токио институттары әлемдегі ең **үздік** (үлкен, озық) институттардың бірі.

**4. Мәтінді оқыңыз.**

Осы заманғы әлем жаһандану кезеңін адамзаттың біртұтас ақпарат және коммуникациялар кеңістігінде жан-жақты бірігу, бүкіл планетаның біртұтас экономикалық рынокқа айналуы дәуірін бастан кешуде.

Жаһандық қоғам әлдеқайда ашық бола түсуде: капиталдың, қаржылардың, адамдардың, ақпараттың еркін қозғалысы осы заманғы «шекараларсыз әлем» тұжырымдамасының негізіне айналды.

Жаһандануға қандай факторлар жәрдемдесуде?

Бірінші кезекте, елдер мен экономика секторлары арасындағы қозғалысы. Сауда-саттықты өрістету экономиканың дамуы мен өсуі үшін стратегиялық тұрғыда қажет. Жаһандану жолындағы екінші қадам капиталдардың еркін қозғалысы. Мысалы соңғы 20-жылдарда дамушы елдерге тікелей шетелдік иневестициялардың ағыны жүздеген есе өсті. Үшіншіден, адамдардың кедергісіз қозғалысы. Бүгінде әлемде елеулі көші-қон өзгерістері жүріп жатыр, Батыс елдерінде, әсіресе Еуропалық Одаққа, АҚШ-қа, Канадаға мигранттар ағыны күшейді. Төртіншіден, жаһандану факторларының бірі халықаралық валюта рыноктарындағы валюталық операциялардың серпінді дамуы болып табылады. Әлемдік валюта жүйесі үш ревоюцияны: реттеудің алынып тасталуын, интернационалдануды және инновацияны бір мезгілде бастан кешті. Бесіншіден, ақпараттың, интеллектуалдық өнім мен идеялардың еркін қозғалысы жаһандану факторларының бірі және салдары болып табылады. Интернеттің, электрондық поштаның, халықаралық телефон қызметтерінің, ұяля телефон мен электрондық конференциялардың қарай дүние әлдеқайда өзара байланысты бола түсті.

Білім беру саласындағы жаһандану да бірқатар үрдістерімен сипатталады. Білім ақпараттық қоғамда құнның негізгі көзіне айналып барады. Білім беру ұғымының өзі өзгеруде және кеңеюде. Білім беру ұлттық басымдық категориясынан әлемдік басымдық категориясына өтуде.

Технологиялық тұрғыда дамыған елдерде ғылыми талдамалар жүйесінде маманды оқытумен ғана емес, сонымен бірге техникалық, жаратылыстану және гуманитарлық ғылымдар саласында іргелі және қолданбалы зерттеулер жүргізумен айналысатын ғылыми кешендер болып табылатын университеттер ерекше рөл атқарады. Қазақстанға индустриямен тығыз байланысты, қуатты білім беру, зерттеу және ғылыми-өндірістік кешендер болып табылатын элиталық университеттер қажет.

Білімді, салауатты адамдар бұл ХХІ ғасырда адамзат дамуының негізгіқозғаушы күші. Реформалардың алдыңғы шебінде жастар болуы тиіс, нақ осы жастардың күш-жігерімен бастамашылдығы, олардың болашаққа ұмтылысын көп ретте біздің бастамалар табыстылығының кепіліне айналды.

(Н.Назарбаев)

5. Мына сөздер мен сөз тіркестерімен сөйлем құраңыз.

Жаһандану кезеңі, ақпараттың еркін қозғалысы, экономиканың дамуы, шетелдік инвестициялар, валюталық операциялар, бәсекеге қабілетті, жеке тұлғаны дамыту, ұлттық басымдық, қолданбалы зерттеулер, ғылыми-өндірістік кешен, математикалық әдіс.

6. Мына сөйлемдердің мазмұнын мәтіннің көмегімен ашыңыз.

1) Бүгінгі таңда бүкіл әлем жаһандану кезеңін бастан кешуде.

2) Жаһанданудың дамуына бірнеше факторлар ықпал етеді.

3) Ғылым мен технологиялардың дамуының әр түрлі үрдістері бар

4) Жаһандану дәуірінде ғылыми кешен болып табылатын университеттер ерекше рөл атқарады.

7. Жаһандану сөзімен бірнеше сөз тіркестерін құраңыз.

*Үлгі:* жаһандану дәуірі, жаһанданудың маңызы, ...

8. Баспасөз материалдарын пайдалана отырып, «Жаһандану және жастар» деген тақырыпта сұхбат құрыңыздар.